open-index/open-wikipedia-markdown huggingface dataset:
কনুরু

**কানরু** (ইংরাজি:Kanuru) ভারতের অন্ধ্রপ্রদেশ রাজ্যের কৃষ্ণা জেলার বিজয়ভাড়া এলাকা। ২৩ মার্চ ২০১৭ তারিখে, জিও.ওয়ান এর ১০৪ টি পৌর প্রশাসন ও নগর উন্নয়ন বিভাগের হিসাবে, এটি বিজয়ওয়াড়া মহানগর এলাকায় একটি অংশ হয়ে ওঠে।  এটি বিজয়ওয়াড রাজস্ব বিভাগের পেনামালুরুর মন্ডলে অবস্থিত। 
## জনসংখ্যার উপাত্ত
ভারতের ২০১১ সালের আদম শুমারি অনুসারে কনুরু শহরের জনসংখ্যা হল ৪৯,০০৬জন। এর মধ্যে পুরুষ ২৬,৫৭৪ জন এবং মহিলা জনসংখ্যা হল ২২,৪৩২ জন। শিক্ষার হার ৮৬.০৭% এবং জনসংখ্যার ৪,৪০১ জন ৬ বছরের কম বয়সী।
## শিক্ষা ব্যবস্থা
স্কুল ও স্কুল শিক্ষা বিভাগের অধীন সরকারি, অনুমোদিত এবং বেসরকারী স্কুল প্রাথমিক ও মাধ্যমিক স্কুল শিক্ষা প্রদান করা হয়।  বিভিন্ন স্কুল দ্বারা নির্দেশিত শিক্ষা মাধ্যম হল ইংরেজি ও তেলুগু।

## তথ্যসূত্র
তরণী দেবনাথ

**তরণী দেবনাথ** (১৯৪০ – ১৯ মে ১৯৬১) ১৯৬১ সালে ভারতের বরাক উপত্যকায় বাংলা ভাষা আন্দোলনের একজন শহীদ। ১৯ মে ১৯৬১ সালে শিলচরের তারাপুর রেলওয়ে স্টেশনে (বর্তমানে শিলচর রেলওয়ে স্টেশন) পুলিশের গুলিতে নিহত হন তিনি।

## ভাষা আন্দোলনে অংশগ্রহণ এবং মৃত্যুবরণ
১৯৬১ সালে আসামে বরাক উপত্যকায় বাঙালীদের ওপরে সরকারী ভাষা হিসাবে অসমীয়া ভাষা চাপিয়ে দেওয়ার বিরুদ্ধে প্রতিবাদ শুরু হয়। তরণী ১৯৬১ সালের ১৯শে মে সত্যাগ্রহী হিসেবে শিলচরে রেলওয়ে স্টেশনে হরতাল আন্দোলনে অংশগ্রহণ করেছিলেন।

১৯ মে সকালে হরতাল ও রেল অবরোধ কর্মসূচী শান্তিপূর্ণভাবে সমাধা হয়। যদিও অবস্থানের সময়সূচী ছিল সকাল ৬টা থেকে সন্ধ্যা ৬টা, কিন্তু শেষ ট্রেনটি ছিল বিকেল ৪টা নাগাদ, যার পড়ে গণ অবস্থান স্বভাবতই শিথিল হয়ে যাওয়ার কথা। কিন্তু দুপুরের পর থেকেই অসম রাইফেল্‌সের জওয়ানরা জায়গাটাকে ঘিরে ফেলতে শুরু করে। বেলা ২-৩৫ নাগাদ বিনা প্ররোচনায় তারা অবস্থানকারী ছাত্রছাত্রীদের নির্মমভাবে লাঠি ও বন্দুকের কুঁদো দিয়ে পেটাতে থাকে। এলোপাথারি লাঠিচার্জে অবস্থানকারী জনতা ছত্রভঙ্গ হয়ে যায় ও দিকবিদিকজ্ঞানশুন্য হয়ে যে যেদিকে পারে পালাতে থাকে। এরপর সাত মিনিটের ভিতর তারা ১৭ রাউণ্ড গুলি আন্দোলনকারীদের লক্ষ্য করে চালায়। এতে তরণী গুলিবিদ্ধ হন এবং অন্যান্য আহতদের সাথে শিলচর সিভিল হাসপাতালে নিয়ে যাওয়া হলে তাকে মৃত ঘোষণা করা হয়। 

## আরও দেখুন
* বরাক উপত্যকার বাংলা ভাষার আন্দোলন

## তথ্যসূত্র

## বহিঃসংযোগ
* 
* 

বিষয়শ্রেণী:১৯৪০-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৬১-এ মৃত্যু
বিষয়শ্রেণী:কাছাড় জেলার ব্যক্তি
বিষয়শ্রেণী:ব্রাহ্মণবাড়িয়া জেলার ব্যক্তি
বিষয়শ্রেণী:বাংলা ভাষা আন্দোলনে শহীদ
বিষয়শ্রেণী:বাঙালি হিন্দু
বিষয়শ্রেণী:বাংলা ভাষা আন্দোলন
খড়গপুর রেল বসতি

** খড়গপুর রেল বসতি** বা **খড়গপুর রেলওয়ে সেটেলমেন্ট**  (ইংরেজি: Kharagpur Railway Settlement), ভারতের পশ্চিমবঙ্গ রাজ্যের পশ্চিম মেদিনীপুর জেলার একটি শহর।

## জনসংখ্যা উপাত্ত
ভারতের ২০১১ সালের আদমশুমারি অনুযায়ী খড়গপুর রেল বসতির মোট জনসংখ্যা ছিল ৮২,৭৩৫ টি, যার মধ্যে ৪১,৩৮৮ জন (৫০%) পুরুষ এবং ৪১,৩৪৭ জন (৫০%) মহিলা ছিলেন।৬  বছরের কম বয়সী জনসংখ্যা ছিল ৭,২৫৭।খড়গপুর রেল বসতিতে মোট স্বাক্ষরের  সংখ্যা ৬১,৫৭১ (৬ বছর ধরে জনসংখ্যার ৭৪.৪২%) ছিল। 

ভারতের ২০০১ সালের আদম শুমারি  অনুসারে খড়গপুর রেলওয়ে কর্তৃপক্ষের জনসংখ্যা ৮৮,৩৩৯ জন।এর মধ্যে পুরুষ ৫১%, এবং নারী ৪৯%।এখানে সাক্ষরতার হার ৭৮%,। পুরুষদের মধ্যে সাক্ষরতার হার ৮৫%, এবং নারীদের মধ্যে ৭১%। সারা ভারতের সাক্ষরতার হার ৫৯.৫%, তার চাইতে খড়গপুর রেলওয়ে সেটেলমেন্ট এর সাক্ষরতার হার বেশি। এই শহরর জনসংখ্যার ৯% হন ৬ বছর বা তার কম বয়সী।
## আরও দেখুন
* আমলাগোরা
## তথ্যসূত্র

বিষয়শ্রেণী:পশ্চিম মেদিনীপুর জেলার শহর ও নগর
আমলাগোরা

**আমলাগোড়া** () হল পশ্চিমবঙ্গ রাজ্যের পশ্চিম মেদিনীপুর জেলার মেদিনীপুর সদর মহকুমার গড়বেতা আইসিডি ব্লকের একটি সেন্সাস টাউন।

## জনসংখ্যা
ভারতের ২০১১ সালের আদমশুমারি অনুসারে আমলাগোড়ার মোট জনসংখ্যা ৫,১৬৫ জন, এর মধ্যে ২,৬৬৫ জন (৫২%) পুরুষ এবং ২,৫০০ (৪৮%) মহিলা ছিলেন। ৬ বছর বয়সী জনসংখ্যা ৬২১ জন। আমলাগোড়ার সর্বমোট সাক্ষরতার সংখ্যা ছিল ৩,৪৬৩ (৬ বছরের বেশি বয়সী জনসংখ্যার ৬৭.০৫%)।

## পরিবহন
গড়বেতা-হুমগড়-গোয়ালতোড়-পিড়াকাটা রাস্তা আমলাগোড়া'র মধ্যে দিয়ে যায়। ন্যাশনাল হাইওয়ে ৬০ থেকে আর একটি রাস্তা রসকুণ্ডু মোড় থেকে আমলাগোড়া'তে এসে ওই রাস্তার সাথে মিশে যায়।

## তথ্যসূত্র

বিষয়শ্রেণী:পশ্চিম মেদিনীপুর জেলার শহর ও নগর
জেনি গান

**জেনিফার লুইস জেনি গান**, এমবিই (; জন্ম: ৯ মে, ১৯৮৬) নটিংহামে জন্মগ্রহণকারী প্রথিতযশা ইংরেজ প্রমিলা আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি। নটিংহ্যামশায়ার ও পশ্চিম অস্ট্রেলিয়ারও প্রতিনিধিত্ব করেছেন। এছাড়াও, র‌্যানসাম এন্ড মার্লস সিসির পক্ষেও খেলছেন। দলে তিনি মূলতঃ অল-রাউন্ডার। মিডিয়াম পেস বোলিংয়ের পাশাপাশি নিচেরসারিতে ব্যাটিং করে থাকেন **জেনি গান**। নটিংহাম ফরেস্টের সাবেক খেলোয়াড় ব্রায়ান গান তার বাবা।

## খেলোয়াড়ী জীবন
২০০৪ সালে ১৭ বছর বয়সে স্কারবোরায় নিউজিল্যান্ডের বিপক্ষে তার টেস্ট অভিষেক ঘটে। সিডনিতে অনুষ্ঠিত ২০০৯ সালের মহিলা ক্রিকেট বিশ্বকাপের চূড়ান্ত খেলায় আঘাতের কারণে খেলতে পারেননি। কিন্তু লর্ডসে টুয়েন্টি২০ বিশ্ব চ্যাম্পিয়নশীপের চূড়ান্ত খেলায় নিউজিল্যান্ড দলকে পরাজিতকালীন তিনি ক্রিজে অবস্থান করছিলেন। ২০১৩ ও ২০১৩-১৪ মৌসুমের মহিলাদের অ্যাশেজ সিরিজে ইংল্যান্ড দলের সহঅধিনায়কের দায়িত্ব পালন করেন। ঐ সিরিজগুলোয় তার দল অস্ট্রেলিয়াকে পরাজিত করেছিল।

আসন্ন ক্রিকেট বিশ্বকাপকে ঘিরে ২২ মে, ২০১৭ তারিখে হিদার নাইটের অধিনায়কত্বে ইংল্যান্ডদলের সদস্যদের তালিকা প্রকাশ করা হয়। এতে তিনিও অন্যতম সদস্য মনোনীত হন।

এপ্রিল ২০১৪ সালে ঘোষিত ইসিবির কেন্দ্রীয় চুক্তির আওতায় ১৮জন মহিলা খেলোয়াড়ের অন্যতম মনোনীত হন তিনি। ২০১৬ সালে মহিলাদের কাউন্টি চ্যাম্পিয়নশীপে ওয়ারউইকশায়ারের পক্ষে খেলার জন্য চুক্তিবদ্ধ হন।

## সম্মাননা
২০১৪ সালের জন্মদিনের সম্মাননায় ক্রিকেটে অসামান্য অবদান রাখার প্রেক্ষিতে ব্রিটিশ এম্পায়ার অর্ডার এমবিই উপাধীতে ভূষিত হন।

## তথ্যসূত্র

## আরও দেখুন
* হলি কলভিন
* অ্যানিয়া শ্রাবসোল
* ২০০৯ আইসিসি মহিলা বিশ্ব টুয়েন্টি২০
* ২০১৬ আইসিসি মহিলা বিশ্ব টুয়েন্টি২০ দলসমূহ

## বহিঃসংযোগ
* 

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
বিষয়শ্রেণী:ইংরেজ নারী ক্রিকেটার
বিষয়শ্রেণী:ইংল্যান্ডের নারী টেস্ট ক্রিকেটার
বিষয়শ্রেণী:ইংল্যান্ডের নারী একদিনের আন্তর্জাতিক ক্রিকেটার
বিষয়শ্রেণী:ইংল্যান্ডের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:ইয়র্কশায়ার ডায়মন্ডসের ক্রিকেটার
বিষয়শ্রেণী:ইয়র্কশায়ারের নারী ক্রিকেটার
বিষয়শ্রেণী:ওয়ারউইকশায়ারের নারী ক্রিকেটার
বিষয়শ্রেণী:ওয়েস্টার্ন ফিওরির ক্রিকেটার
বিষয়শ্রেণী:নটিংহ্যামশায়ারের নারী ক্রিকেটার
বিষয়শ্রেণী:নটিংহ্যাম থেকে আগত ক্রিকেটার
বিষয়শ্রেণী:সাউথ অস্ট্রেলিয়ান স্কর্পিয়ন্সের ক্রিকেটার
বিষয়শ্রেণী:লাফবোরা লাইটনিংয়ের (ডব্লিউসিএসএল) ক্রিকেটার
বেথ মুনি

**বেথানি লুইস মুনি** (; জন্ম: ১৪ জানুয়ারি, ১৯৯৪) ভিক্টোরিয়ার শেপার্টন এলাকায় জন্মগ্রহণকারী প্রথিতযশা অস্ট্রেলীয় প্রমিলা আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। মহিলাদের বিগ ব্যাশ লীগে ব্রিসবেন হীটের প্রতিনিধিত্ব করছেন তিনি। দলে তিনি মূলতঃ উইকেট-রক্ষকের দায়িত্ব পালন করে থাকেন। পাশাপাশি বামহাতে ব্যাটিংয়েও পারদর্শিতা দেখিয়েছেন **বেথ মুনি**।

## খেলোয়াড়ী জীবন
সাউদার্ন স্টারসের সদস্য মুনি ২০১৪ সালে বাংলাদেশে অনুষ্ঠিত আইসিসি বিশ্ব টুয়েন্টি২০ প্রতিযোগিতার শিরোপা বিজয়ী দলের অন্যতম সদস্য ছিলেন। তবে ২৬ জানুয়ারি, ২০১৬ তারিখে অস্ট্রেলিয়ার পক্ষে প্রথমবারের মতো টুয়েন্টি২০ খেলায় অংশগ্রহণের সুযোগ লাভ করেন। অ্যাডিলেড ওভালে অনুষ্ঠিত ঐ খেলায় প্রতিপক্ষ ছিল ভারতীয় দল। ২৬ ফেব্রুয়ারি, ২০১৭ তারিখে নিউজিল্যান্ডের বিপক্ষে ওডিআইয়ে নিজস্ব প্রথম শতরানের সন্ধান পান তিনি।

আসন্ন ক্রিকেট বিশ্বকাপকে ঘিরে ১৮ মে, ২০১৭ তারিখে মেগ ল্যানিংয়ের অধিনায়কত্বে অস্ট্রেলিয়া দলের সদস্যদের তালিকা প্রকাশ করা হয়। এতে তিনিও অন্যতম সদস্য মনোনীত হন।

## তথ্যসূত্র

## আরও দেখুন
* ম্যাথু মট
* মেগান শুট
* জেস জোনাসেন
* ২০১৭ মহিলা ক্রিকেট বিশ্বকাপের দলসমূহ
* ২০১৬-১৭ অস্ট্রেলিয়া মহিলা ক্রিকেট দলের শ্রীলঙ্কা সফর

## বহিঃসংযোগ
* 
* 

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় নারী ক্রিকেটার
বিষয়শ্রেণী:অস্ট্রেলীয় নারী উইকেট-রক্ষক
বিষয়শ্রেণী:অস্ট্রেলিয়ার নারী একদিনের আন্তর্জাতিক ক্রিকেটার
বিষয়শ্রেণী:অস্ট্রেলিয়ার নারী টুয়েন্টি২০ আন্তর্জাতিক ক্রিকেটার
বিষয়শ্রেণী:ইয়র্কশায়ার ডায়মন্ডসের ক্রিকেটার
বিষয়শ্রেণী:কুইন্সল্যান্ড ফায়ারের ক্রিকেটার
বিষয়শ্রেণী:নর্দার্ন ডিস্ট্রিক্টস স্পিরিটের ক্রিকেটার
বিষয়শ্রেণী:ব্রিসবেন হিটের (ডব্লিউবিবিএল) ক্রিকেটার
বিষয়শ্রেণী:২০২২ কমনওয়েলথ গেমসের ক্রিকেটার
বিষয়শ্রেণী:ভিক্টোরিয়া (অস্ট্রেলিয়া) থেকে আগত ক্রিকেটার
বিষয়শ্রেণী:ভিক্টোরিয়ার (রাজ্য) নারী ক্রীড়াবিদ
বিষয়শ্রেণী:অস্ট্রেলিয়ার নারী টেস্ট ক্রিকেটার
বিষয়শ্রেণী:ইয়র্কশায়ারের নারী ক্রিকেটার
বিষয়শ্রেণী:পার্থ স্কর্চার্সের (ডব্লিউবিবিএল) ক্রিকেটার
বিষয়শ্রেণী:উইকেট-রক্ষক
বিষয়শ্রেণী:কমনওয়েলথ গেমসে স্বর্ণপদক বিজয়ী অস্ট্রেলীয়
বিষয়শ্রেণী:কমনওয়েলথ গেমসের ক্রিকেটে পদক বিজয়ী
বিষয়শ্রেণী:ওয়েস্টার্ন ফিওরির ক্রিকেটার
প্রমথনাথ দত্ত

**প্রমথনাথ দত্ত** একজন বাঙালি ব্রিটিশ বিরোধী স্বাধীনতা আন্দোলনকারী বিপ্লবী। বিদেশে ভারতীয় যুদ্ধবন্দীদের নিয়ে বিপ্লবী দল গড়ে তোলেন। তিনি **দাউদ আলি দত্ত** নামে বিদেশি বিপ্লবীদের কাছে অধিক পরিচিত হন। তিনি কলকাতার সুকিয়া স্ট্রীটের দত্ত পরিবারের সন্তান ছিলেন।

## বিপ্লবী কর্মকাণ্ড
অল্পবয়েসে অনুশীলন সমিতিতে যোগ দিয়েছিলেন প্রমথনাথ। বিপ্লবী দলের নির্দেশে, অস্ত্রবিদ্যা আয়ত্ত করার উদ্দেশ্যে প্রথম প্রথম বিশ্বযুদ্ধের আগে দেশের বাইরে চলে যান। ১৯০৬ সালে আমেরিকা যান। সেখানে কোনো সামরিক ট্রেনিং স্কুলে ভর্তি হতে না পেতে ১৯০৯ সালে ফ্রান্সে চলে আসেন। মাদাম কামা প্রভৃতি বিপ্লবীদের সাহায্যে ফরেন লিজিয়নে যোগ দেন ৫ বছরের মেয়াদে। ঐ বাহিনীর সৈনিক হিসেবে ফরাসী ইকোয়েটোরিয়াল আফ্রিকা, ইন্দোচীন ইত্যাদি ফরাসী উপনিবেশগুলি ঘোরেন ও মেয়াদ শেষ হলে বাহিনী ছেড়ে কনস্টান্টিনোপল চলে যান। বৈদেশিক শক্তির সাহায্যে ভারতে ব্রিটিশবিরোধী বিপ্লব প্রচেষ্টা ছিল তার অন্যতম উদ্দেশ্য। কনস্টান্টিনোপল এসে দেশে দাউদ আলি ছদ্মনাম নেন। পরে সারা জীবন এই নামেই পরিচিত হয়েছেন।

## মুক্তিবাহিনী গঠন
তুরস্কে এসে তার সাথে অপর বিপ্লবী পাণ্ডুরং খানকোজে'র সাথে আলাপ হয়। আমেরিকা থেকে আগত গদর পার্টির বিপ্লবী এবং মধ্যপ্রাচ্যের ব্রিটিশ ভারতীয় বাহিনী থেকে পলাতক বা বন্দী দেশীয় সেপাইদের নিয়ে এক মুক্তিবাহিনী তৈরীর পরিকল্পনা করেন তারা। তাদের উদ্দেশ্য ছিল ইরান ও বালুচিস্তানের ভেতর দিয়ে ভারতে প্রবেশ করে ইংরেজ শাসনের উচ্ছেদ সাধন। তুরস্কে, আনোয়ার পাশা (সৈনিক) ও তালাত পাশার সাথে দেখা করে নিজেদের পরিকল্পনা ব্যক্ত করেন। আফগানিস্তান ও বালুচ সীমান্ত এলাকায় প্রমথনাথ ব্রিটিশ পুলিশের গুলিতে আহত হন। আর ইরান সরকারকে চাপ দিয়ে ব্রিটিশরা মুক্তিবাহিনীর বিপ্লবী সৈনিকদের বন্দী করে। তাদের প্রায় সকলকেই গুলি করে মারা হয়। প্রমথনাথ একাধিকবার ইংরেজ পুলিশের হাতে ধরা পড়লেও পলায়নে সক্ষম হন ও আশ্রয় নেন উত্তর ইরানের পার্বত্য উপজাতির মধ্যে। ১৯২১ সালে বীরেন চট্টোপাধ্যায়, ভূপেন্দ্রনাথ দত্ত প্রমুখদের অনুরোধে সোভিয়েত ইউনিয়ন সরকার প্রমথনাথকে উদ্ধার করে আনে ইরান থেকে।

## অধ্যাপনা
পায়ে গুলি লাগার দরুন তিনি শারীরিকভাবে দুর্বল হয়ে পড়েন। তাকে ক্রাচ নিয়ে চলতে হতো। সোভিয়েত ইউনিয়নে থাকা শুরু করেন। লেনিনগ্রাদ ইনস্টিটিউট ফর ওরিয়েন্টাল স্টাডিজে বাংলার পাশাপাশি উর্দু ও হিন্দি ভাষা পড়াতেন। সোভিয়েত দেশে বিদেশি ভাষার শিক্ষক হিসেবে প্রমথনাথ ওরফে দাউদ আলি দত্ত ব্যাপক পরিচিতি পান।

## ব্যক্তিগত জীবন
তিনি একজন রুশ মহিলাকে বিবাহ করেছিলেন। তাদের পুত্র ইগর দাউদোভিচ দত্ত একজন পরমাণু বিজ্ঞানী হয়েছিলেন। বিখ্যাত বাঙালি ভূ-পর্যটক বিমল মুখোপাধ্যায় লেনিনগ্রাড গেলে তার সাথে প্রমথনাথের আলাপ হয়। তিনি একদিনের জন্যে তাদের অতিথি হয়েছিলেন। ১৯৫৪ সালে সোভিয়েত রাশিয়ায় মারা যান প্রমথনাথ দত্ত।

## তথ্যসূত্র

বিষয়শ্রেণী:১৯৫৪-এ মৃত্যু
বিষয়শ্রেণী:বাঙালি বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:কলকাতা জেলার ব্যক্তি
বাংলাদেশের জেলার তালিকা

বাংলাদেশ ৮টি বিভাগে ৬৪টি জেলায় বিভক্ত। সর্বশেষ ময়মনসিংহ বিভাগ। ৬৪টি জেলা এবং ৪৯৫টি উপজেলায় বিভক্ত বাংলাদেশ ।

বাংলাদেশের প্রথম জেলা বৃহত্তর চট্টগ্রাম জেলা ১৬৬৬ সালে প্রতিষ্ঠিত হয়েছিল। সর্বশেষ জেলা ফেনী জেলা ৭ নভেম্বর ১৯৮৪ সালে প্রতিষ্ঠা করা হয়।

আয়তন অনুযায়ী বাংলাদেশের বৃহত্তম জেলা হল রাঙ্গামাটি এবং বাংলাদেশের ক্ষুদ্রতম জেলা হল নারায়ণগঞ্জ। একমাত্র দ্বীপ জেলা হল ভোলা জেলা।

বাংলাদেশের রাজধানী ঢাকা জেলা ও  বানিজ্যিক রাজধানী চট্টগ্রাম জেলায় অবস্থিত।

## জেলার তালিকা

## বৃহত্তর জেলার তালিকা
বৃহত্তর জেলা হল  ১৯৪৭ সালে দেশ ভাগের পর বর্তমান বাংলাদেশের ভূখণ্ডে যেসকল জেলা বিদ্যমান ছিল সেগুলো বৃহত্তর জেলা হিসেবে পরিচিত। বৃহত্তর জেলা ১৭ টি; দেশ ভাগের পূর্বে পূর্ববঙ্গে ১৫ টি জেলা ছিল। ১৯৪৭ সালে দেশভাগের সময় নদীয়া জেলা থেকে বৃহত্তর কুষ্টিয়াকে পাকিস্তানের অন্তর্ভুক্ত করা হয়। ফলে জেলার সংখ্যা হয় ১৬ টি। পরবর্তীতে গণভোটের মাধ্যমে বৃহত্তর সিলেট পাকিস্তানে যোগদান করলে জেলা হয় ১৭টি।
 
বৃহত্তর জেলাগুলোর তালিকা ও সৃষ্টি সময়কাল : 
* বৃহত্তর চট্টগ্রাম (১৬৬৬): চট্টগ্রাম ও কক্সবাজার
* বৃহত্তর রংপুর (১৭৬৯): রংপুর, কুড়িগ্রাম, লালমনিরহাট, নীলফামারী ও গাইবান্ধা
*  বৃহত্তর ঢাকা (১৭৭২): ঢাকা, গাজীপুর, নারায়ণগঞ্জ, মুন্সীগঞ্জ, মানিকগঞ্জ ও নরসিংদী
* বৃহত্তর রাজশাহী (১৭৭২): রাজশাহী, নাটোর, নওগাঁ ও চাঁপাইনবাবগঞ্জ
* বৃহত্তর সিলেট (১৭৭২): সিলেট, সুনামগঞ্জ, হবিগঞ্জ ও মৌলভীবাজার
* বৃহত্তর যশোর (১৭৮১): যশোর, ঝিনাইদহ, মাগুরা ও নড়াইল
* বৃহত্তর ফরিদপুর (১৮২৮): ফরিদপুর, রাজবাড়ী, গোপালগঞ্জ, মাদারীপুর ও শরীয়তপুর
* বৃহত্তর দিনাজপুর (১৭৮৬): দিনাজপুর, ঠাকুরগাঁও ও পঞ্চগড়
* বৃহত্তর ময়মনসিংহ (১৭৮৭): ময়মনসিংহ, নেত্রকোণা, শেরপুর, টাঙ্গাইল, জামালপুর ও কিশোরগঞ্জ
* বৃহত্তর কুমিল্লা (১৭৯০): কুমিল্লা, চাঁদপুর ও ব্রাহ্মণবাড়িয়া
* বৃহত্তর বরিশাল (১৭৯৭): বরিশাল, পটুয়াখালী, বরগুনা, ঝালকাঠি, পিরোজপুর ও ভোলা
* বৃহত্তর বগুড়া (১৮২১): বগুড়া ও জয়পুরহাট
* বৃহত্তর নোয়াখালী (১৮২১): নোয়াখালী, লক্ষ্মীপুর ও ফেনী
* বৃহত্তর পাবনা (১৮৩২): পাবনা ও সিরাজগঞ্জ
* পার্বত্য চট্টগ্রাম (১৮৬০): রাঙামাটি, বান্দরবান ও খাগড়াছড়ি
* বৃহত্তর খুলনা (১৮৮২): খুলনা, বাগেরহাট ও সাতক্ষীরা
* বৃহত্তর কুষ্টিয়া (১৯৪৭): কুষ্টিয়া, চুয়াডাঙ্গা ও মেহেরপুর

* ১৯৮৪ সালে এরশাদ সরকারের সময় প্রশাসনিক পুনর্বিন্যাসের দ্বারা ৬৪টি জেলা গঠন করা হয়।

## আরও দেখুন

* বাংলাদেশ
* বাংলাদেশ সম্পর্কিত বিষয়ের তালিকা
* বাংলাদেশের রূপরেখা
* বাংলাদেশের বিভাগসমূহ
* বাংলাদেশের জেলা
* বাংলাদেশের উপজেলা
* বাংলাদেশের উপজেলার তালিকা
* বাংলাদেশের ইউনিয়ন
* বাংলাদেশের ইউনিয়নের তালিকা
* বাংলাদেশের সিটি কর্পোরেশনের তালিকা
* বাংলাদেশের পৌরসভার তালিকা
* বাংলাদেশের শহরের তালিকা

## তথ্যসূত্র

*
বিষয়শ্রেণী:বাংলাদেশের উপবিভাগের তালিকা
বিষয়শ্রেণী:বাংলাদেশের ভূগোল সম্পর্কিত তালিকা
বিষয়শ্রেণী:বাংলাদেশের প্রশাসনিক অঞ্চল
বিষয়শ্রেণী:এশিয়ার দেশের প্রশাসনিক উপবিভাগ
পিয়া বিপাশা

**পিয়া বিপাশা** (**জন্মঃ** ১৮ জুলাই ১৯৯০, খুলনা) একজন বাংলাদেশী মডেল ও অভিনেত্রী। রুদ্র দ্য গ্যাংস্টার চলচ্চিত্রে অভিনয়ের মাধ্যমে তিনি বাংলাদেশের চলচ্চিত্রাঙ্গনে যাত্রা শুরু করেন। বর্তমানে তিনি বিভিন্ন টিভি বিজ্ঞাপন ও নাটকে নিয়মিত অভিনয় করছেন।

## প্রাথমিক জীবন
পিয়ার বড় বোন লুৎফুন্নাহার আশা ভিট চ্যানেল আই প্রতিযোগিতার প্রথম রানার আপ। পিয়া এক কন্যা সন্তানের মা। সিদ্ধেশ্বরী গার্লস কলেজে পড়াশোনা করছেন পিয়া।

## অভিনয় জীবন
মডেলিং এর মাধ্যমে জনপ্রিয় হলেও পিয়া বিপাশা মিডিয়ায় আসেন লাক্স চ্যানেল আই ২০১২ প্রতিযোগিতায় অংশগ্রহণের মাধ্যমে। সেরা দশে পৌছানোর পর হঠাৎ ক্যাম্পেইন বুথ ছেড়ে দিয়ে চলে আসেন তিনি। পরবর্তীতে আড়ং বিলবোর্ডের মডেল হন। ক্যাটস আই, এক্সট্যাসি, চৈতি সহ বিভিন্ন প্রতিষ্ঠানের মডেল হলেও ইউনিলিভারের ভ্যাসলিন বিলবোর্ডের মডেল হয়ে তিনি পরিচিতি পান। গ্রামীণ ফোনের বিজ্ঞাপনে মডেল হয়ে অন্যরকম পরিচিতি পান পিয়া। তার অভিনীত বিজ্ঞাপনগুলো হচ্ছে- ইস্পাহানি চা, পোলার আইসক্রিম, গ্রামীণফোন, অলিম্পিক টি-টোয়েন্টি বিস্কুট, প্যারাসুট তেল, ফ্রুটো ম্যাংগো জুস ইত্যাদি। মিউজিক ভিডিওর মডেলও হন পিয়া বিপাশা।

মডেল পিয়া বিপাশা বেশকিছু একক নাটককে অভিনয় করেছেন। তার অভিনীত উল্লেখযোগ্য নাটকগুলোর মধ্যে রয়েছে মাসুদুল হাসানের দ্বিতীয় মাত্রা, মাসুদ হাসান উজ্জ্বলের ১০ পর্বের সিরিয়াল ট্রেড ফেয়ার, আহনাফের পরিচালনায় ‘দ্য মাস্টার পিস’, বিইউ শুভর ‘সময়ের গল্প অসময়ের স্বপ্ন’ ও ‘অসমাপ্ত ভালোবাসা’ ইত্যাদি।

## নাটকসমূহ

## উল্লেখযোগ্য বিজ্ঞাপন
*ইস্পাহানি চা
*পোলার আইসক্রিম
*গ্রামীণফোন
*অলিম্পিক টি-টোয়েন্টি বিস্কুট
*প্যারাসুট তেল
*ফ্রুটো ম্যাংগো জুস
## তথ্যসূত্র

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী অভিনেত্রী
বিষয়শ্রেণী:বাংলাদেশী মডেল
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:১৯৯৫-এ জন্ম
বিষয়শ্রেণী:খুলনার ব্যক্তি
বিষয়শ্রেণী:ঢাকার অভিনেত্রী
দেউচা পাঁচামি কয়লা খনি

**দেউচা পাঁচামি কয়লা খনি** বা **দেউচা পাঁচামি কয়লা ব্লক** হল ভারতের পশ্চিমবঙ্গ রাজ্যের বীরভূম জেলার মহম্মদ বাজার সমষ্ঠি উন্নয়ন ব্লকের অন্তর্গত দেউচা ও পাঁচামি এলাকায় অবস্থিত একটি কয়লা খনি। এটি ভারতের বৃহত্তম কয়লা খনি। এই কয়লা খনি বা ব্লকটি বীরভূম কয়লা খনি অঞ্চলের অন্তর্গত। পশ্চিমবঙ্গের বীরভূম কয়লাক্ষেত্রের দক্ষিণ-পশ্চিমাংশে অবস্থিত। প্রায় ১০ বর্গ কিমি জুড়ে বিস্তৃত। দেউচায় প্রায় ২১০ কোটি ২০ লাখ টন কয়লা মজুত রয়েছে। কয়লা মজুতের পরিমাণের  হিসাবে এই কয়লা খনিটি ভারতের ও এশিয়ার বৃহত্তম এবং বিশ্বের দ্বিতীয় বৃহত্তম কয়লা খনি। এটি পশ্চিমবঙ্গের নবীনতম কয়লা খনি।

## ইতিহাস
কয়লা মন্ত্রক ২০১৫ সালে মোট ১৭টি কয়লা ব্লককে বন্টন করা হয়েছিল; তার মধ্যে ছিল ডেউচা-পাঁচামি কয়লাখনিও। 

মুখ্যমন্ত্রী মমতা বন্দ্যোপাধ্যায় ২০১৬ সালের জানুয়ারি মাসে জয়দেব-কেঁদুলিতে এসে "ডেউচা-পাঁচামিতে কয়লাখনি প্রকল্প"-এর উদ্বোধন করেছিলেন। তিনি জানিয়েছিলেন, প্রকল্পে বিনিয়োগ হবে আনুমানিক ২০ হাজার কোটি টাকা। সেই সময় কয়লা মন্ত্রক কয়লা ব্লকে খনি গড়ে তোলার জন্য পশ্চিমবঙ্গ, বিহার, পঞ্জাব, উত্তরপ্রদেশ, কর্ণাটক, তামিলনাড়ু ও শতদ্রু জলবিদ্যুৎ নিগমকে যৌথ ভাবে দায়িত্ব দিয়েছিল। অন্য রাজ্যগুলি না আগ্রহ না দেখানোয় একক ভাবে কয়লা উত্তোলনের দায়িত্ব পায় পশ্চিমবঙ্গ।

৮ম বেঙ্গল গ্লোবাল বিজনেস সামিটে (বিজিবিএস) পশ্চিমবঙ্গের মুখ্যমন্ত্রী মমতা বন্দ্যোপাধ্যায় দেউচা-পাচামি ব্লকে খননকার্যের ঘোষণা করেন। কয়লা খনি গড়ে তোলার জন্য চিহ্নিত ৩২৬ একর জমি থেকে বেসাল্ট—যা সঞ্চিত কয়লার উপরের পুরু পাথুরে স্তর—উত্তলেনের কাজ ২০২৫ সালের ৬ ফেব্রুয়ারি শুরু হয়।

## পরিবহন
### রেলপথ
এই কয়লা খনি থেকে নিকটতম সবচেয়ে গুরুত্বপূর্ণ রেল স্টেশন হল সাঁইথিয়া জংশন রেলওয়ে স্টেশন।

### রাস্তা
পানগড়-মোরগ্রাম হাইওয়ে এই কয়লা খনি বা ব্লক দিয়ে গিয়েছে।

## গুরুত্ব
এই কয়লাখনি থেকে কয়লা তোলার কাজ শুরু হলে কমপক্ষে ১২ হাজার কোটি টাকা বিনিয়োগ হবে। প্রায় এক লক্ষ মানুষের কর্মসংস্থান হবে এই কাজে। এই খনি থেকে কয়লা উত্তোলন শুরু হলে এনটিপিসি-কাটোয়া তাপবিদ্যুৎ কেন্দ্রের কয়লা দেওয়া সম্ভব হবে।

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের কয়লা খনি
হাসান নাসির

**হাসান নাসির** (ইংরেজি: Hasaan Nasir) (১ জানুয়ারি, ১৯২৮—১৩ নভেম্বর, ১৯৬০) তেলেঙ্গানা বিপ্লব ও পাকিস্তানি সাম্যবাদী আন্দোলনের নেতা ছিলেন। তিনি ছিলেন পাকিস্তান কমিউনিস্ট পার্টির অন্যতম প্রধান।

## সাম্যবাদী আন্দোলন
হাসান নাসির ব্রিটিশ ভারতের দক্ষিণ হায়দ্রাবাদে অভিজাত মুসলিম পরিবারে জন্মগ্রহণ করেন। তিনি ছিলেন নবাব মুহসিন উল মুলক এর বংশোদ্ভূত ব্যক্তি। কেমব্রিজ এ পড়াশোনাকালে সাম্যবাদে আকৃষ্ট হন তিনি। ভারতের তেলেঙ্গানা বিপ্লবে অংশগ্রহণ করেছিলেন। ভারত বিভাজনের পর ১৯৪৭ সালে পাকিস্তান চলে যান হাসান। কমিউনিস্ট আন্দোলনে যুক্ত হওয়ার কারণে সেদেশের শাসকদের বিরাগভাজন হয়ে পড়েন। অভিজাত পরিবারে জন্ম নিলেও তিনি শাসকবিরোধী অবস্থান নিয়েছিলেন। তিনি পাকিস্তানে নিষিদ্ধ কমিউনিস্ট পার্টির সম্পাদক হন। করাচীতে ছাত্র শ্রমিক ও কৃষকদের আন্দোলনের সঙ্গে জড়িত ছিলেন নাসির। তদানীন্তন শাসক গোষ্ঠী গণতান্ত্রিক আন্দোলন নিষিদ্ধ করলে তিনি অন্তরীন অবস্থায় চলে যান।

## মৃত্যু
১৯৬০ সালে তাকে লাহোর শহরে লাহোর দুর্গে ধরে নিয়ে যাওয়া হয় ও সন্দেহ করা হয় অত্যাচারের পর মেরে ফেলা হয়েছিল।

## স্মরণ
পাকিস্তানের প্রগতিশীল সাহিত্যিক সাংবাদিক সিবতে হাসানের বই 'শের- ই- নিগারন' তে হাসান নাসিরের কথা আছে। তার ওপরে রচিত ইশাক মহম্মদের বইএর নাম 'হাসান নাসির কি শাহাদাত'

## তথ্যসূত্র

বিষয়শ্রেণী:১৯২৮-এ জন্ম
বিষয়শ্রেণী:১৯৬০-এ মৃত্যু
বিষয়শ্রেণী:পাকিস্তান কমিউনিস্ট পার্টির রাজনীতিবিদ
বিষয়শ্রেণী:পাকিস্তানি সাম্যবাদী
বিষয়শ্রেণী:ভারতীয় সাম্যবাদী
বিষয়শ্রেণী:ভারতীয় মুসলিম
পরিণীতা (১৯৫৩-এর চলচ্চিত্র)

***পরিণীতা*** (হিন্দি: **परिणीता**) ১৯৫৩ সালে মুক্তিপ্রাপ্ত ভারতীয় হিন্দি ভাষার নাট্য চলচ্চিত্র। চলচ্চিত্রটি পরিচালনা করেছেন বিমল রায়। কথাসাহিত্যিক শরৎচন্দ্র চট্টোপাধ্যায় রচিত *[[পরিণীতা]]* গল্প অবলম্বনে ছবিটির চিত্রনাট্য লিখেছেন বিমল রায়, অসিত সেন, মনি ভট্টাচার্য, নবেন্দু ঘোষ; এবং সংলাপ লিখেছেন ভ্রজেন্দ্র গৌর ও নবেন্দু ঘোষ। এতে প্রধান চরিত্রে অভিনয় করেছেন অশোক কুমার, মিনা কুমারী, মনোরমা, ও নাজির হুসেন।

## কাহিনী সংক্ষেপ
ললিতা ও শেখর প্রতিবেশী। ললিতা অনাথিনী আর শেখর জমিদারের একমাত্র পুত্র। ললিতা শেখরের নিত্যদিনের কাজ করে দেয়। শেখর তাকে পড়াশুনায় উদ্ধুদ্ধ করে এবং মাঝে মাঝে তাকে বিভিন্ন বিষয়ের পাঠ দান করে। ললিতার চাচা গুরুচরণ দরিদ্র ব্রাহ্মণ। তিনি তার মেয়ের বিয়ের জন্য শেখরের বাবার কাছ থেকে টাকা ধার নিয়েছিলেন, যা তাদের মধ্যে বিবাদের কারণ হয়ে দাড়ায়। বিবাদ আরও ঘনীভূত হয় যখন গিরিন সেই পাওনা পরিশোধ করতে চায়।

অপরদিকে, ললিতা ও শেখর কাউকে না জানিয়ে বিয়ে করে। কিছুদিন পর ললিতার চাচা মারা যান। মৃত্যুর সময় গুরুচরণ গিরিনকে ললিতাকে বিয়ে করতে বলে এবং এই পরিবারের দায়িত্ব নিতে বলে। গিরিন ললিতাকে বিয়ের প্রস্তাব দিলে ললিতার তাকে তার বিয়ের কথা জানায়। গিরিন পরে ললিতার আরেক ছোট বোনকে বিয়ে করে। কিন্তু গিরিন টাকা পরিশোধ করায় রটে যায় ললিতাকে গিরিনের কাছে বিক্রি করে দেওয়া হয়েছে। ফলে শেখরের পরিবার থেকে তার বিয়ের তাড়া দেওয়া হয়। কিছুদিন পর ললিতা শেখরের বিয়ের আমন্ত্রণপত্র পেয়ে শোকাহত হয়। গিরিন তাকে কলকাতায় নিয়ে আসে। সেখানে শেখরের সামনে সকল সত্য তুলে ধরা হলে তার ভুল ভাঙ্গে।

## কুশীলব
* অশোক কুমার - *শেখর রায়*
* মিনা কুমারী - *ললিতা*
* মনোরমা
* অসিত বরণ - *গিরিন বাবু*
* নাজির হুসেন - *গুরুচরণ বাবু*
* বদ্রি প্রসাদ - *নবীন রায়*
* প্রতিমা দেবী - *শেখরের পিসী*
* রেখা মল্লিক
* শেলি ব্যানার্জি
* ভুপেন্দ্র কাপুর
* মঞ্জু
* শীতল

## সঙ্গীত
পরিণীতা চলচ্চিত্রের গানের সুর ও সঙ্গীত পরিচালনা করেছেন অরুণ মুখোপাধ্যায়। গানের কথা লিখেছেন ভরত ব্যস।

### গানের তালিকা

## পুরস্কার
;ফিল্মফেয়ার পুরস্কার
* **বিজয়ী:** শ্রেষ্ঠ পরিচালক - বিমল রায়
* **বিজয়ী:** শ্রেষ্ঠ অভিনেত্রী - মিনা কুমারী

## তথ্যসূত্র

## বহিঃসংযোগ
* 
* 

বিষয়শ্রেণী:১৯৫৩-এর চলচ্চিত্র
বিষয়শ্রেণী:১৯৫০-এর দশকের নাট্য চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:ভারতে নারী সম্পর্কে চলচ্চিত্র
বিষয়শ্রেণী:বিমল রায় পরিচালিত চলচ্চিত্র
বিষয়শ্রেণী:শরৎচন্দ্র চট্টোপাধ্যায়ের সৃষ্টিকর্ম অবলম্বনে চলচ্চিত্র
বিষয়শ্রেণী:অরুণ মুখোপাধ্যায় সুরারোপিত চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:১৯৫০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
পরিণীতা (দ্ব্যর্থতা নিরসন)

**[[পরিণীতা]]** শরৎচন্দ্র চট্টোপাধ্যায় রচিত ১৯১৪ সালের গল্প।

*পরিণীতা* বলতে আরো বোঝাতে পারে:-
* ''পরিণীতা'' (১৯৪২-এর চলচ্চিত্র) - পশুপতি চট্টোপাধ্যায় পরিচালিত ভারতীয় বাংলা ভাষার চলচ্চিত্র।
* ''পরিণীতা'' (১৯৫৩-এর চলচ্চিত্র) - বিমল রায় পরিচালিত ভারতীয় হিন্দি ভাষার চলচ্চিত্র।
* ''পরিণীতা'' (১৯৬৯-এর চলচ্চিত্র) - অজয় কর পরিচালিত ভারতীয় বাংলা ভাষার চলচ্চিত্র।
* ''পরিণীতা'' (১৯৮৬-এর চলচ্চিত্র) - আলমগীর কবির পরিচালিত বাংলাদেশী চলচ্চিত্র।
* ''পরিণীতা'' (২০০৫-এর চলচ্চিত্র) - প্রদীপ সরকার পরিচালিত ভারতীয় হিন্দি ভাষার চলচ্চিত্র।
* ''পরিণীতা'' (২০১৯-এর চলচ্চিত্র) - রাজ চক্রবর্তী পরিচালিত ভারতীয় বাংলা ভাষার চলচ্চিত্র।
* ''পরিণীতা'' (টেলিভিশন ধারাবাহিক) - জি বাংলায় সম্প্রচারিত ভারতীয় বাংলা ভাষার টেলিভিশন ধারাবাহিক।
পূর্ব ইউরোপীয় সময়

**পূর্ব ইউরোপীয় সময়** (**ইইটি**) হচ্ছে ইউটিসি+০২:০০ সময় অঞ্চল যা সার্বজনীন সমন্বিত সময় থেকে ২ ঘণ্টা এগিয়ে রয়েছে। সময় অঞ্চলটি দিবালোক সংরক্ষণ সময়ের জন্য ব্যবহার করা হয়, তাই গ্রীষ্মের সময় ইউটিসি+০৩:০০ ব্যবহার করে। অনেক আফ্রিকান দেশসমূহে যেখানে, কেন্দ্রীয় আফ্রিকার সময় (সিএটি) বলা হয়, সেখানে ইউটিসি+০২:০০ সারা বছর ধরে ব্যবহার করে।

## ব্যবহার
নিম্নলিখিত দেশসমূহ, দেশসমূহে অংশ এবং অঞ্চলসমূহে যারা সারা বছর **পূর্ব ইউরোপীয় সময়** ব্যবহার করে:
* মিশর, ২১শে এপ্রিল ২০১৫ সাল থেকে ব্যবহার করছে; পূর্বে ১৯৮৮-২০১০ এবং ১৬ই মে-২৬শে সেপ্টেম্বর ২০১৪ সাল পযর্ন্ত ইইএসটি (ইউটিসি+০২:০০; ইউটিসি+০৩:০০ দিবালোক সংরক্ষণ সময়সহ) ব্যবহৃত হয়েছিল।
* ২৬শে অক্টোবর ২০১৪ সাল থেকে কালিনিনগ্র্যাড ওবলাস্ট (রাশিয়া); এছাড়াও ১৯৪৫ এবং ১৯৯১-২০১১ সাল পযর্ন্ত **ইইটি** ব্যবহার করা হয়। কালিনিনগ্র্যাড সময় দেখুন।
* লিবিয়া, ২৭শে অক্টোবর ২০১৩ সাল থেকে; মধ্য ইউরোপীয় সময় থেকে সুইচ, যা ২০১২ সালে ব্যবহৃত হয়েছিল। ১৯৮০-১৯৮১ থেকে ১৯৯০-এর দশক এবং ১৯৯৮ -২০১২ সালের দিকে ইইটি ব্যবহৃত হয়।

নিম্নলিখিত দেশসমূহ, দেশসমূহে অংশ এবং অঞ্চলসমূহে শুধুমাত্র শীতের সময় **পূর্ব ইউরোপীয় সময়** ব্যবহার করে:
* বুলগেরিয়া, ১৮৯৪ সাল থেকে
* সাইপ্রাস
* এস্তোনিয়া, ১৯২১-৪০ এবং ১৯৯০ সাল থেকে
* ফিনল্যান্ড, ১৯২১ সাল থেকে
* গ্রিস, ১৯১৬ সাল থেকে
* ইসরায়েল, ১৯৪৮ সাল থেকে (ইসরায়েল প্রমাণ সময় দেখুন)
* জর্দান
* লাতভিয়া, ১৯২৬-৪০ এবং ১৯৯০ সাল থেকে
* লেবানন
* লিথুয়ানিয়া, ১৯২০-৪০ এবং ১৯৯০ সালের বিরতির পরে ১৯৯৮-১৯৯৯ সাল
* মলদোভা, ১৯১৮-৪০ সালে, ১৯৪১-৪৪ এবং ১৯৯১ সাল থেকে
* ফিলিস্তিন অঞ্চল
* রুমানিয়া
* সিরিয়া
* ইউক্রেন, ১৯২২-৩০ এবং ১৯৯০ সাল থেকে

অতীতে নিম্নলিখিত দেশসমূহ, দেশসমূহে অংশ এবং অঞ্চলসমূহে **পূর্ব ইউরোপীয় সময়** ব্যবহৃত হত:
* মস্কোতে ১৯২২-৩০ এবং ১৯৯১-৯২ সাল পযর্ন্ত ইইটিতে ব্যবহার করে।
* বেলারুশ, ১৯২২-৩০ এবং ১৯৯০-২০১১ সাল পযর্ন্ত
* পোল্যান্ড, ১৯১৮-২২ সাল পযর্ন্ত
* দ্বিতীয় বিশ্বযুদ্ধের সময়, জার্মানির অধিকৃত পূর্বাঞ্চলীয় অঞ্চলগুলিতে এমইটি (সিইটি) বাস্তবায়িত হয়েছিল।
* ক্রিমিয়া প্রজাতন্ত্র এবং সেভাসতোপোল ইউক্রেনের অংশ হিসাবে ১৯৯১-৯৪ এবং ১৯৯৪-২০১৪ সালে ইইটি ব্যবহার করেছিল।
* তুরস্ক, ১৯১০-১৯৭৮ সালে ইইটি ব্যবহার করে এবং ১৯৮৫-২০১৬ সালে আবারও এটি ব্যবহার করে। এখন সারা বছর ডিএসটি সময় অঞ্চল  অধিকতর-পূর্ব ইউরোপীয় সময় বা তুরস্ক সময় (টিআরটি) বলা হয়। উত্তর সাইপ্রাস এফইটি ব্যবহার করে।

কখনও কখনও, মাইক্রোসফট উইন্ডোজের ব্যবহারের কারণে, এফএলই প্রমাণ সময় (ফিনল্যান্ড, লিথুয়ানিয়া, এস্তোনিয়া, বা কখনও কখনও ফিনল্যান্ড, লাটভিয়া, এস্তোনিয়া জন্য) অথবা জিটিবি প্রমাণ সময় (গ্রিস, তুরস্ক, বুলগেরিয়া জন্য) পূর্ব ইউরোপীয় সময় উল্লেখ করার জন্য ব্যবহৃত হয়।

## তথ্যসূত্র

বিষয়শ্রেণী:সময় অঞ্চল
বিষয়শ্রেণী:ইউরোপে সময়
বিষয়শ্রেণী:পূর্ব ইউরোপের ভূগোল
ব্রজসুন্দর মিত্র

**ব্রজসুন্দর মিত্র** (২৪ মার্চ ১২২৭ - ৩ সেপ্টেম্বর ১২৮২ বঙ্গাব্দ) একজন বাঙালি সমাজ সংস্কারক ও আমলা। তিনি পূর্ববঙ্গে (বাংলাদেশ) ব্রাহ্মসমাজ প্রতিষ্ঠা করেছিলেন ও নানা জনহিতকর কাজে আত্মনিয়োগ করেন।

## প্রারম্ভিক জীবন
ব্রজসুন্দর ঢাকায় জন্মগ্রহণ করেন। পিতার নাম ছিল ভবানীপ্রসাদ মিত্র। ১৮৪০ খ্রিষ্টাব্দে কলেজের পাঠ সমাপ্ত করার পূর্বেই ঢাকা কমিশনার অফিসে কেরানীর পদে যোগ দিয়ে পদোন্নতি পান। ১৮৪৫ সালে ডেপুটি কালেক্টর ও ১৮৫১ তে আবগারি কালেকটরের পদ পেয়েছিলেন।

## সমাজ সংস্কার
১৮৪৭ সালে ব্রজসুন্দর ব্রাহ্মধর্ম গ্রহণ করেছিলেন। ঢাকা ব্রাহ্মসমাজ গঠন তার কৃতিত্ব। তত্ত্ববোধিনী পত্রিকা পাঠ করার পর ব্রাহ্মধর্ম সম্পর্কে আগ্রহ জন্মায়। তরুনদের মধ্যে উচ্চশিক্ষা বিস্তার, প্রগতিশীল কাজকর্মে উৎসাহ প্রদান কর‍তেন তিনি। বিদ্যাসাগরের উদ্যোগে বিধবা বিবাহ প্রচলন হলে তিনি নিজের খরচে সেই সংবাদ ছাপিয়ে বিলি বণ্টন করতেন। নিজ বাড়িতে রামকুমার বসু, ভগবানচন্দ্র বসু (জগদীশ চন্দ্র বসুর পিতা)র সাহায্যে একটি ছাপাখানা প্রতিষ্ঠা করেন তিনি। *ঢাকা প্রকাশ* নামক সাপ্তাহিক পত্রিকা (ঢাকা শহরের প্রথম সংবাদপত্র) তার ছাপাখানা থেকেই বের হতো। কার্যসূত্রে তাকে কুমিল্লায় বদলি হতে হলে তিনি আরমানিটোলায় একটি বাড়ি ক্রয় করেন তার অবর্তমানে ব্রাহ্মসমাজের কাজকর্ম চালিয়ে নিয়ে যাওয়ার জন্যে। ১৮৬৩ সালে ব্রজসুন্দর, দীননাথ সেনের সহায়তায় ঢাকায় ব্রাহ্ম স্কুল প্রতিষ্ঠা করেন। আরমানিটোলায় ব্রাহ্ম সমাজ অফিসের সামনে স্কুলটি প্রতিষ্ঠা করা হয়। আর্থিক অসুবিধার কারণে স্কুলের দায়িত্ব গ্রহণ করেন শিক্ষানুরাগী জমিদার কিশোরীলাল রায় চৌধুরী। স্কুলটির নামকরণ করা হয় জগন্নাথ স্কুল। উনিশ শতকের সেই স্কুলই পরবর্তীতে জগন্নাথ কলেজ এবং বর্তমানে জগন্নাথ বিশ্ববিদ্যালয় আকারে বিস্তার লাভ করেছে। বহুবিবাহ রোধ, মদ্যপান বিরোধী, দুর্নীতি নিবারণ, স্ত্রী শিক্ষা বিস্তার ইত্যাদি কাজে তার বিশেষ অবদান আছে। বাংলাদেশে তরুণ সমাজের মধ্যে ব্রাহ্মধর্মকে ছড়িয়ে দিতে পেরেছিলেন ব্রজসুন্দর। মহর্ষি দেবেন্দ্রনাথ ঠাকুর তার কাজে সন্তুষ্ট হন ও তাদের মধ্যে সু-সম্পর্ক তৈরী হয়। ব্রজসুন্দরের তৃতীয়া কন্যা উমাসুন্দরীর সাথে ঠাকুর জমিদারীর দেওয়ান প্রসন্ন কুমার বিশ্বাসের বিবাহ দেওয়ার ব্যবস্থা করেন মহর্ষি দেবেন্দ্রনাথ। ঠাকুরবাড়ির নিয়ম মেনে ব্রাহ্মধর্ম মতে এই বিবাহ হয়।

## তথ্যসূত্র

বিষয়শ্রেণী:ব্রাহ্মধর্ম প্রচারক
জ্যাক ইয়ং

**জন আলবার্ট জ্যাক ইয়ং** (; জন্ম: ১৪ অক্টোবর, ১৯১২ - মৃত্যু: ৫ ফেব্রুয়ারি, ১৯৯৩) লন্ডনের প্যাডিংটন এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন **জ্যাক ইয়ং**। ১৯৩৩ থেকে ১৯৫৬ সময়কালে প্রথম-শ্রেণীর ইংরেজ কাউন্টি ক্রিকেটে মিডলসেক্সের প্রতিনিধিত্ব করেছেন তিনি। দলে তিনি মূলতঃ স্লো বামহাতি অর্থোডক্স বোলার ছিলেন। এছাড়াও, ডানহাতে ব্যাটিং করে পারদর্শীতা দেখিয়েছেন।

ক্রিকেট লেখক কলিন বেটম্যান মন্তব্য করেন যে, সঙ্গীতজ্ঞ সন্তান জ্যাক ইয়ং ছন্দময় ক্রীড়াশৈলী প্রদর্শন করাসহ দর্শকদের কাছে সত্যিকার অর্থেই জনপ্রিয় ছিলেন।

## খেলোয়াড়ী জীবন
লন্ডনে জন্মগ্রহণকারী ইয়ং মূলতঃ স্লো লেফট-আর্ম স্পিন বোলার ছিলেন। বলকে উঁচুতে ওঠানোর চেয়ে নিখুঁত নিশানায়, সমান্তরালভাবে বোলিং করানোয় সবিশেষ দক্ষতা দেখিয়েছেন তিনি। ১৯৩০-এর দশকের অধিকাংশ সময়ই মিডলসেক্সের সংরক্ষিত খেলোয়াড় হিসেবে থাকেন। দ্বিতীয় বিশ্বযুদ্ধের পরই কেবলমাত্র নিজেকে মেলে ধরেন। ১৯৪৭ সালে ১৫০-এরও অধিক উইকেট পান। ডেনিস কম্পটন, বিল এডরিচ ও জ্যাক রবার্টসনের সাথে তিনিও মিডলসেক্সকে কাউন্টি চ্যাম্পিয়নশীপের শিরোপা জয়ে প্রভূতঃ সহায়তা করেন। দুই বছর পরও ইয়র্কশায়ারের সাথে যৌথ শিরোপা জয়ে এ সাফল্যের পুণরাবৃত্তি ঘটান।

## টেস্ট ক্রিকেট
১৯৪৭ থেকে ১৯৪৯ সময়কালে ইংল্যান্ডের পক্ষ আটটি টেস্ট অংশগ্রহণ করেন। কিন্তু ঐ খেলাগুলোয় তিনি মাত্র ১৭ উইকেট দখল করেন। মিতব্যয়ী বোলার হিসেবে অভিষেক টেস্টে ধারাবাহিকভাবে এগারোটি মেইডেন ওভার করেন। ১৯৪৮ সালে অপরাজেয় দলের ইংল্যান্ড সফরে অনুষ্ঠিত ঐ টেস্টে ডন ব্র্যাডম্যান ও লিন্ডসে হ্যাসেটের উইকেট নিয়ে বিশ্বরেকর্ডের দিকে এগুচ্ছিলেন ও সেরা ব্যাটসম্যানদেরকে আটকানোর চেষ্টা চালিয়েছিলেন। দল নির্বাচনী নীতিতেও তিনি দূর্ভাগ্যের কবলে পড়েন। ১৯৪৮ সালের প্রথম, তৃতীয় ও পঞ্চম টেস্টে খেলার সুযোগ পান এবং হেডিংলিতে অনুষ্ঠিত তার উপযোগী পীচে দলের দ্বাদশ খেলোয়াড়রূপেও তাকে রাখা হয়।

## অর্জনসমূহ
মিডলসেক্সের পক্ষে ১,১৮২ উইকেট লাভ করেন। দ্বিতীয় বিশ্বযুদ্ধের পর থেকে তারচেয়ে কেবলমাত্র ফ্রেড টিটমাস ও জিম সিমস এগিয়ে রয়েছেন।

ব্যাপকভাবে বিশ্বাস করা হয় যে, ফ্লাডলাইটের সাহায্যে ১১ আগস্ট, ১৯৫২ তারিখে দিবা-রাত্রির ক্রিকেটের প্রথম খেলাটি সম্পন্ন হয়েছিল। মিডলসেক্স কাউন্টি ক্রিকেট ক্লাব ও আর্সেনাল ফুটবল ক্লাবের মধ্যকার এ খেলাটির মাধ্যমে তাকে আর্থিক সহায়তাকল্পে অনুষ্ঠিত হয়েছিল।

## তথ্যসূত্র

## আরও দেখুন
* জন এম্বুরি
* দিন/রাত ক্রিকেট
* ১৯৪৮ অ্যাশেজ সিরিজ
* ১৯৪৮ অস্ট্রেলিয়া ক্রিকেট দলের ইংল্যান্ড সফর
* ১৯৪৮ অস্ট্রেলিয়া ক্রিকেট দলের ইংল্যান্ড সফরে ডন টলন

## বহিঃসংযোগ
* 
* 

বিষয়শ্রেণী:১৯১২-এ জন্ম
বিষয়শ্রেণী:১৯৯৩-এ মৃত্যু
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:নর্থ ভার্সাস সাউথের ক্রিকেটার
বিষয়শ্রেণী:মিডলসেক্সের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:লন্ডন কাউন্টিজের ক্রিকেটার
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
আসানসোল পৌরনিগম

থাম্ব|300px|আসানসোল পৌরনিগমর মানচিত্র

**আসানসোল পৌরনিগম** বা **আসানসোল মিউনিসিপাল কর্পোরেশন** (**এএমসি**) হল পশ্চিমবঙ্গের পশ্চিম বর্ধমান জেলার আসানসোল সদর মহকুমার অন্তর্গত আসানসোল শহরের প্রশাসক সংস্থা।

## ইতিহাস
১৮৫০ সালের ২৯ অক্টোবর তারিখে একটি বিজ্ঞপ্তি অনুযায়ী, আসানসোল, রাণীগঞ্জ, কাটোয়া ও কালনায় ইউনিয়ন কমিটি গঠন করা হয়। এই ইউনিয়ন কমিটিগুলি পৌরসভার কার্য সম্পাদন করে থাকে।১৮৮৫ সালের ১ এপ্রিল থেকে ১৮৮৫ সালের ১ জুলাই পর্যন্ত আসানসোল পৌরসভা গঠিত হয়। প্রাথমিকভাবে পৌরসভাটি রেলওয়ে কলোনি, ইংরেজ এলাকা, বুধাদনগা গ্রাম, বাস্টিনের বাজার, পাকা বাজার, মুন্সী বাজার ও তালপুকুর নিয়ে গড়ে ওঠে। প্রথম কমিটি সাতজন সরকারী কর্মকর্তা এবং ১২ জন মনোনীত সদস্য নিয়ে পৌরসভা গঠিত হয়।

বছরের পর বছর ধরে, কয়লা খনি, রেলপথের উন্নয়ন এবং বার্ণপুরে ইস্কো ইস্পাত কারখানার ইস্পাত উৎপাদন বৃদ্ধির সাথে সাথে আসানসোলের প্রবৃদ্ধি বেড়েছে। আসানসোল পৌর কর্পোরেশন ১৯৯৪ সালে বর্ধমানের বিজ্ঞপ্তিকরণ কর্তৃপক্ষ আসানসোল পৌরসভা থেকে আসানসোল পৌরনিগম গঠন করে এবং আসানসোল সমষ্টি উন্নয়ন ব্লকের কিছু গ্রামীণ অংশ এবং কিছু কয়লাভিত্তিক এলাকায় যোগ করে আসানসোল পৌরনিগমর সঙ্গে। ৩ জুন ২০১৫ তারিখে কলকাতা গেজেট বিজ্ঞপ্তির মতে, কুলটি, রাণীগঞ্জ ও জামুরিয়া পৌরসভা এলাকাগুলি আসানসোল পৌরনিগমর অন্তর্ভুক্ত করা হয়। 
## তথ্যসূত্র

বিষয়শ্রেণী:আসানসোল
বিষয়শ্রেণী:১৯৯৪-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গের পৌরসংস্থা
বিষয়শ্রেণী:পশ্চিম বর্ধমান জেলার রাজনীতি
গ্রেইম উড

**গ্রেইম ম্যালকম উড** (; জন্ম: ৬ নভেম্বর, ১৯৫৬) পশ্চিম অস্ট্রেলিয়ার পূর্ব ফ্রিম্যান্টল এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। ১৮৭৮ থেকে ১৯৮৯ সময়কালে অস্ট্রেলিয়া ক্রিকেট দলের অন্যতম সদস্য ছিলেন। ঘরোয়া প্রথম-শ্রেণীর ক্রিকেটে পশ্চিম অস্ট্রেলিয়ার প্রতিনিধিত্ব করেন **গ্রেইম উড**। দলে তিনি মূলতঃ বামহাতি উদ্বোধনী ব্যাটসম্যানের দায়িত্ব পালন করেন। এছাড়াও, ডানহাতে মিডিয়াম বোলিং করতে পারতেন। বিশিষ্ট অস্ট্রেলীয় ক্রিকেটার মাইক ভেলেটা সম্পর্কে তার শ্যালক।

## প্রারম্ভিক জীবন
প্রথম-শ্রেণীর ক্রিকেটে উড ৩৫ শতক ও ৬১ অর্ধ-শতক সহযোগে ১৩৩৫৩ রান তুলেছিলেন। পশ্চিম অস্ট্রেলিয়ার অধিনায়কের দায়িত্ব পালন করেন। এ সময়ে তিনবার শেফিল্ড শিল্ড ও একবার সীমিত ওভারের রিওবি ওয়ান ডে কাপ প্রতিযোগিতার শিরোপা বিজয়ে দলকে নেতৃত্ব দেন।

১৯৭৮ সালে টেস্টে অভিষেকের পূর্বে অস্ট্রেলীয় রুলস ফুটবল খেলায় পশ্চিম অস্ট্রেলীয় জাতীয় ফুটবল লীগে ইস্ট ফ্রিম্যান্টল ফুটবল ক্লাবে খেলেন। ১৯৭৫ থেকে ১৯৭৭ সময়কালে ১৪ খেলায় অংশ নেন তিনি।

## টেস্ট ক্রিকেট
সমগ্র টেস্ট খেলোয়াড়ী জীবনে নয়টি সেঞ্চুরি হাঁকান। ২০০১-০২ মৌসুম পর্যন্ত পশ্চিম অস্ট্রেলীয় রেকর্ড হিসেবে টিকেছিল যা পরবর্তীতে জাস্টিন ল্যাঙ্গার ভেঙ্গে ফেলেন। ১৯৭৮ সালে ২১ বছর বয়সে ভারতের বিপক্ষে টেস্ট ক্রিকেটে অভিষেক ঘটে তার। বিশ্ব সিরিজে ক্রিকেটে অস্ট্রেলিয়ার বেশ কয়েকজন সেরা খেলোয়াড়ের অংশগ্রহণের ফলেই দলে তার অন্তর্ভূক্তি ঘটে। ঐ বছরের শেষদিকে ওয়েস্ট ইন্ডিজ সফরে যান। সিরিজের প্রথম টেস্টেই সেঞ্চুরির সন্ধান পান। তাছাড়াও চারটি অর্ধ-শতক করেছিলেন তিনি। সবমিলিয়ে ৪৭.৪০ গড়ে ৪৭৪ রান তুলেছিলেন।

১৯৮০-এর দশকের শুরু থেকে মাঝামাঝি সময় পর্যন্ত দলের নিয়মিত সদস্য ছিলেন। তবে ১৯৮৫ সালের ইংল্যান্ড সফরে অ্যাশেজ সিরিজে বিপর্যয়কর ফলাফলের প্রেক্ষিতে দল থেকে বাদ পড়েন তিনি। ঘরোয়া ক্রিকেটে সুন্দর খেলা উপহার দেয়ার ফলস্বরূপ পুনরায় তাকে দলে নেয়া হয়। ১৯৮৮-৮৯ মৌসুমে ওয়েস্ট ইন্ডিজের বিপক্ষে খেলেন। দ্বিতীয় টেস্টে ১১১ ও ৪২ রান তুলেন। কিন্তু তৃতীয় টেস্টের পর আবারো তাকে বাদ দেয়া হয়।

## অবসর
সর্বোপরি ওয়েস্ট ইন্ডিজের বিপক্ষেই তিনি অধিকতর সফলকাম ছিলেন। তাস্বত্ত্বেও ১৯৮৮ সালের পর আর তাকে টেস্টে আঙ্গিনায় আর দেখা যায়নি। ফেব্রুয়ারি, ২০০৭ সালে ওয়েস্টার্ন অস্ট্রেলিয়ান ক্রিকেটে অ্যাসোসিয়েশন প্রধান নির্বাহী মনোনীত হন। অক্টোবর, ২০১১ সালে ওয়াকা থেকে অবসর নেন ও অস্ট্রেলীয় মহিলা আন্তর্জাতিক ক্রিকেটার ক্রিস্টিনা ম্যাথুজ তার স্থলাভিষিক্ত হন।

## তথ্যসূত্র

## আরও দেখুন
* কেন ম্যাকলি
* টেরি অল্ডারম্যান
* ওয়েন বি. ফিলিপস
* অ্যাশেজ সিরিজের তালিকা
* টেস্ট ক্রিকেট অভিষেকে ৫ উইকেট লাভকারী ভারতীয় ক্রিকেটারদের তালিকা

## বহিঃসংযোগ

*
*

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৮৩ ক্রিকেট বিশ্বকাপের ক্রিকেটার
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:ওয়েস্টার্ন অস্ট্রেলিয়ার ক্রিকেটার
বিষয়শ্রেণী:পার্থ, পশ্চিম অস্ট্রেলিয়া থেকে আগত ক্রিকেটার
বিষয়শ্রেণী:পশ্চিম অস্ট্রেলিয়ার ক্রীড়াব্যক্তিত্ব
বিষয়শ্রেণী:পার্থ, পশ্চিম অস্ট্রেলিয়ার ক্রীড়াবিদ
বিষয়শ্রেণী:পশ্চিম অস্ট্রেলিয়া থেকে আগত ক্রিকেটার
বিষয়শ্রেণী:২০শ শতাব্দীর অস্ট্রেলীয় পুরুষ ক্রীড়াবিদ
আম্পায়ার সিদ্ধান্ত পর্যালোচনা পদ্ধতি

থাম্ব

**আম্পায়ার সিদ্ধান্ত পর্যালোচনা পদ্ধতি** বা **ইউডিআরএস** বা **ডিআরএস** ক্রিকেট খেলায় ব্যবহৃত প্রযুক্তিভিত্তিক পদ্ধতি। টেস্ট ক্রিকেটে সর্বপ্রথম এ পদ্ধতির প্রয়োগ ঘটে। ২০০৮ সালে ভারত বনাম শ্রীলঙ্কার মধ্যকার খেলায় প্রথম এ পদ্ধতির পরীক্ষামূলক প্রয়োগ হয়। এর মূল উদ্দেশ্য হচ্ছে - অন-ফিল্ড আম্পায়ার কর্তৃক ব্যাটসম্যানের আউটের ক্ষেত্রে এককভাবে গৃহীত বিতর্কিত সিদ্ধান্তের পর্যালোচনা করা। অতঃপর ২৪ নভেম্বর, ২০০৯ তারিখে আন্তর্জাতিক ক্রিকেট কাউন্সিল (আইসিসি) আনুষ্ঠানিকভাবে ডুনেডিনের ইউনিভার্সিটি ওভালে নিউজিল্যান্ড বনাম পাকিস্তানের মধ্যকার সিরিজের প্রথম টেস্টে এ পদ্ধতির ব্যবহার ঘটায়।

এরপর জানুয়ারি, ২০১১ সালে অস্ট্রেলিয়ায় সফরকারী ইংল্যান্ডের মধ্যকার একদিনের আন্তর্জাতিক খেলায় প্রথম ব্যবহার করে। শুরুতে আইসিসি সকল ধরনের আন্তর্জাতিক খেলায় বাধ্যতামূলকভাবে ইউডিআরএস ব্যবহারের কথা জানায়। পরবর্তীতে এটি ঐচ্ছিক হিসেবে ঘোষণা করে। কেবলমাত্র অংশগ্রহণকারী দলগুলোর সম্মতিক্রমেই এ পদ্ধতি ব্যবহার করা যেতে পারে। তবে, আইসিসি এ প্রযুক্তির ব্যবহার নিয়ে কাজ চালিয়ে যাবার কথা জানায় ও আইসিসির সকল ধরনের প্রতিযোগিতায় এর ব্যবহারের চেষ্টা চালাচ্ছে।

অক্টোবর, ২০১২ সালে আইসিসি এলবিডব্লিউর বিষয়ে বিধিমালা জারী করে। ব্যাটসম্যানের প্যাডে বলের আঘাতে অনিশ্চিত আকারে রূপরেখা বৃদ্ধিতেই এ সিদ্ধান্ত নেয়া হয়। জুলাই, ২০১৬ সালে আবারো এ নিয়মের সংশোধনীর প্রয়োজন পড়ে। অনিশ্চিয়তার রূপরেখাকে কমিয়ে আনা হয়। হালনাগাদকৃত নিয়ম-কানুন সেপ্টেম্বর, ২০১৬ সালে আয়ারল্যান্ড বনাম দক্ষিণ আফ্রিকার মধ্যকার ওডিআইয়ে প্রথম ব্যবহার করা হয়।

সেপ্টেম্বর, ২০১৩ সালে আইসিসি জানায় যে, অক্টোবর, ২০১৩ সাল থেকে পরীক্ষামূলকভাবে এ পদ্ধতি শুরু হবে। টেস্ট খেলায় প্রতি ইনিংসের ৮০ ওভার শেষে পুনরায় দুইটি আবেদনে ফিরে যেতে পারবে। পূর্বে প্রত্যেক দল প্রত্যেক ইনিংসে সর্বাধিক দুইবার অসফলভাবে পর্যালোচনার আবেদন করার সুযোগ পেতো।

ফেব্রুয়ারি, ২০১৭ তারিখে আইসিসি তাদের ভবিষ্যতের সকল আইসিসি বিশ্ব টুয়েন্টি২০ প্রতিযোগিতায় প্রত্যেক দলকে একবার পর্যালোচনা করার সুযোগ দেয়ার কথা জানায়। পূর্ব-নির্ধারিত প্রথম টি২০ প্রতিযোগিতা হিসেবে এ প্রযুক্তির প্রয়োগ ঘটবে ২০১৮ সালের আইসিসি মহিলা বিশ্ব টুয়েন্টি২০ প্রতিযোগিতায়। ২০১৭ সালের পাকিস্তান সুপার লীগের নক-আউট পর্বে এটি ব্যবহৃত হচ্ছে যা প্রথমবারের মতো টি২০ লীগে ডিআরএস পদ্ধতির প্রয়োগ।

## তথ্যসূত্র

বিষয়শ্রেণী:২০০৯-এ প্রতিষ্ঠিত
বিষয়শ্রেণী:ক্রিকেট আম্পায়ারিং
বিষয়শ্রেণী:ক্রিকেটের নিয়ম-কানুন
বিষয়শ্রেণী:২০০৯-এ প্রবর্তন
পরিণীতা

**পরিণীতা** শরৎচন্দ্র চট্টোপাধ্যায় রচিত বাংলা উপন্যাস। বইটি ১৯১৪ সালে প্রকাশিত হয়। বিংশ শতাব্দীর প্রথম সময়ের ভারতের কলকাতার পটভূমিতে উপন্যাসটি রচিত হয়। এর গল্প অবলম্বনে হিন্দি, বাংলা, তামিল ভাষায় চলচ্চিত্র নির্মিত হয়েছে।

## চরিত্র
### ললিতার পরিবার
* *ললিতা* - উপন্যাসটির কেন্দ্রীয় নারী চরিত্র।
* *গুরুচরণ* - ললিতার মামা। একটি ব্যাংকের কেরানী ও পাঁচ কন্যার জনক।
* *আন্নাকালী/কালী* - গুরুচরণের ১০ বছর বয়সী কন্যা এবং ললিতার মামাতো বোন ও খেলার সাথী।
* *ললিতার মামী* - উপন্যাসের ছোট চরিত্র, তার নাম উল্লেখ হয় নি।

### শেখর রায়ের পরিবার
* *শেখর রায়* - রায় পরিবারের ছোট সন্তান।
* *নবীন রায়* - শেখরের পিতা, একজন ধনী ব্যবসায়ী।
* *ভুবনেশ্বরী* - শেখরের মা।
* *অবিনাশ* - শেখরের বড় ভাই। তিনি একজন উকিল ও বিবাহিত।

### চারুর পরিবার
* *চারুবালা/চারু* - ললিতার প্রতিবেশী ও খেলার সাথী।
* *মনোরমা* - চারুর মা ও গিরীনের বোন।
* *গিরীন* - মনোরমার ভাই, বিশ্ববিদ্যালয় পড়ুয়া যে বহু বছর বাইরে ছিল।

## ভাষান্তর
* ২০০৫: ইংরেজি অনুবাদ (পেঙ্গুইন ভারত), অনুবাদক মালবিকা চৌধুরী, ভূমিকা লিখেছেন স্বাগত গাঙ্গুলী।
* ১৯৩৭: গুজরাতি অনুবাদ।
* ১৯৩৪: মারাঠি অনুবাদ।

## চলচ্চিত্ররূপ
* *[[পরিণীতা (১৯৪২-এর চলচ্চিত্র)]]* - পশুপতি চট্টোপাধ্যায় পরিচালিত ভারতীয় হিন্দি ভাষার চলচ্চিত্র।
* *[[পরিণীতা (১৯৫৩-এর চলচ্চিত্র)]]* - বিমল রায় পরিচালিত ভারতীয় হিন্দি ভাষার চলচ্চিত্র।
* *[[পরিণীতা (১৯৬৯-এর চলচ্চিত্র)]]* - অজয় কর পরিচালিত ভারতীয় বাংলা ভাষার চলচ্চিত্র।
* *[[পরিণীতা (১৯৮৬-এর চলচ্চিত্র)]]* - আলমগীর কবির পরিচালিত বাংলাদেশী বাংলা ভাষার চলচ্চিত্র।
* *[[পরিণীতা (২০০৫-এর চলচ্চিত্র)]]* - প্রদীপ সরকার পরিচালিত ভারতীয় হিন্দি ভাষার চলচ্চিত্র।

## আরও দেখুন
* দেবদাস
* বিরাজবৌ

## তথ্যসূত্র

## বহিঃসংযোগ
* গুগলবুকস-এ পরিণীতা
* রকমারি.কম-এ পরিণীতা

বিষয়শ্রেণী:১৯১৪-এর উপন্যাস
বিষয়শ্রেণী:শরৎচন্দ্র চট্টোপাধ্যায়ের উপন্যাস
বিষয়শ্রেণী:বাংলা ভাষার ভারতীয় উপন্যাস
বিষয়শ্রেণী:বাংলা ভাষার উপন্যাস
বিষয়শ্রেণী:কলকাতার পটভূমিতে উপন্যাস
বিষয়শ্রেণী:বাংলা সাহিত্য
বিষয়শ্রেণী:চলচ্চিত্রে গৃহীত ভারতীয় উপন্যাস
পারবেলিয়া

**পাড় বেলিয়া** হল ভারতের পশ্চিমবঙ্গ রাজ্যের পুরুলিয়া জেলার একটি সেন্সাস টাউন। এই শহরটি দামদর নদীর দক্ষিণ তীরে অবস্থিত।
## ভূ-উপাত্ত
এলাকাটি ছোট নাগপুর মালভূমির সর্বনিম্ন ধাপ।সাধারণ দৃশ্যটি ছড়িয়ে ছিটিয়ে থাকা পাহাড়ের সাথে ভূগর্ভস্থ।   এটি দামোদর নদ-এর দক্ষিণে অবস্থিত।

## জনসংখ্যা
ভারতবর্ষের ২০১১ আদমশুমারি অনুযায়ী *পাড় বেলিয়া*র মোট জনসংখ্যা হল  ৫,২৭৯ জন, যার মধ্যে ২৭৮৩ (৫৩%) পুরুষ এবং ২,৪৯৬ জন (৪৭%) মহিলা ছিলেন। ৬ বছরের কম বয়ষ্ক  জনসংখ্যা ৬১৩ জন। পাড় বেলিয়ার সাক্ষরতার সংখ্যা ৩,৪২২ জন ।

ভারতের ২০০১ সালের আদম শুমারি অনুসারে পাড় বেলিয়া শহরের জনসংখ্যা হল ৬০৩৬ জন।এর মধ্যে পুরুষ ৫৩%, এবং নারী ৪৭%। এহানাত সাক্ষরতার হারহান 59%,। পুরুষের সাক্ষরতার হার ৬৯%, আর নারীদোর মধ্যে সাক্ষরতার হার ৪৮%। এই শহরের জনসংখ্যার ১৪% হন 6 বছর বা তার কম বয়সী।

## আরও দেখুন
* রাতিবাটি
## তথ্যসূত্র

বিষয়শ্রেণী:পুরুলিয়া জেলার শহর ও নগর
পরিণীতা (১৯৮৬-এর চলচ্চিত্র)

***পরিণীতা*** ১৯৮৬ সালে মুক্তিপ্রাপ্ত বাংলাদেশী নাট্য চলচ্চিত্র। ছবিটি পরিচালনা করেন আলমগীর কবির। শরৎচন্দ্র চট্টোপাধ্যায় রচিত ১৯১৪ সালের *[[পরিণীতা|একই নামের]]* উপন্যাস অবলম্বনে ছবিটি নির্মিত হয়েছে। এতে প্রধান চরিত্রে অভিনয় করেছেন ইলিয়াস কাঞ্চন, অঞ্জনা রহমান, ও আশীষ কুমার লোহ।

চলচ্চিত্রটি ১১তম জাতীয় চলচ্চিত্র পুরস্কারে শ্রেষ্ঠ অভিনেতা, শ্রেষ্ঠ অভিনেত্রী, ও শ্রেষ্ঠ পার্শ্ব অভিনেতা বিভাগে পুরস্কার লাভ করে। এছাড়া বাচসাস চলচ্চিত্র পুরস্কারে শ্রেষ্ঠ চলচ্চিত্র, পরিচালক ও প্রধান দুই অভিনয়ের পুরস্কারসহ সাতটি পুরস্কার লাভ করে।

## কুশীলব
* ইলিয়াস কাঞ্চন - *শেখর রায়*
* অঞ্জনা রহমান - *ললিতা*
* আশীষ কুমার লোহ - *গুরুচরণ*
* প্রবীর মিত্র
* এটিএম শামসুজ্জামান

## পুরস্কার
;জাতীয় চলচ্চিত্র পুরস্কার

* **বিজয়ী:** শ্রেষ্ঠ অভিনেতা - ইলিয়াস কাঞ্চন
* **বিজয়ী:** শ্রেষ্ঠ অভিনেত্রী - অঞ্জনা রহমান
* **বিজয়ী:** শ্রেষ্ঠ পার্শ্ব অভিনেতা - আশীষ কুমার লোহ

;বাচসাস পুরস্কার
* **বিজয়ী:** শ্রেষ্ঠ চলচ্চিত্র - *পরিণীতা*
* **বিজয়ী:** শ্রেষ্ঠ পরিচালক - আলমগীর কবির
* **বিজয়ী:** শ্রেষ্ঠ অভিনেতা - ইলিয়াস কাঞ্চন
* **বিজয়ী:** শ্রেষ্ঠ অভিনেত্রী - অঞ্জনা রহমান
* **বিজয়ী:** শ্রেষ্ঠ পার্শ্ব অভিনেতা - আশীষ কুমার লোহ
* **বিজয়ী:** শ্রেষ্ঠ নারী কণ্ঠশিল্পী - নীলুফার ইয়াসমীন
* **বিজয়ী:** শ্রেষ্ঠ চিত্রগ্রাহক (সাদাকালো) - মাকসুদুল বারী চৌধুরী

## তথ্যসূত্র

## বহিঃসংযোগ
* 
* 

বিষয়শ্রেণী:১৯৮৬-এর চলচ্চিত্র
বিষয়শ্রেণী:১৯৮০-এর দশকের নাট্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:আলমগীর কবির পরিচালিত চলচ্চিত্র
বিষয়শ্রেণী:শরৎচন্দ্র চট্টোপাধ্যায়ের সৃষ্টিকর্ম অবলম্বনে চলচ্চিত্র
বিষয়শ্রেণী:১৯৮০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
আন্তর্জাতিক সাক্ষরতা দিবস

**আন্তর্জাতিক সাক্ষরতা দিবস** হলো জাতিসংঘ শিক্ষা, বিজ্ঞান ও সংস্কৃতি সংস্থা বা ইউনেস্কো-ঘোষিত একটি আন্তর্জাতিক দিবস। ১৯৬৬ সালের ২৬ অক্টোবর ইউনেস্কোর সাধারণ সম্মেলনের ১৪ তম অধিবেশনে ৮ সেপ্টেম্বর তারিখকে “আন্তর্জাতিক সাক্ষরতা দিবস” হিসেবে ঘোষণা করা হয়। ১৯৬৭ সালে প্রথমবারের মতো দিবসটি উদ্‌যাপিত হয়। দিবসটির লক্ষ্য ব্যক্তি, সম্প্রদায় এবং সমাজের কাছে সাক্ষরতার গুরুত্ব তুলে ধরা। বর্তমানে জাতিসংঘের সকল সদস্য রাষ্ট্র এই দিবসটি উদ্‌যাপন করে থাকে।
## গুরুত্ব
১৯৬৭ সাল থেকে জনসাধারণকে আরও শিক্ষিত, ন্যায়সঙ্গত, শান্তিপূর্ণ এবং টেকসই সমাজ গঠনের জন্য সাক্ষরতার গুরুত্বের কথা স্মরণ করিয়ে দেওয়ার জন্য বিশ্বজুড়ে ৮ সেপ্টেম্বর আন্তর্জাতিক সাক্ষরতা দিবস (ILD) বার্ষিক উদযাপন অনুষ্ঠিত হয়ে আসছে। 
সাক্ষরতা সকলের জন্য একটি মৌলিক মানবাধিকার। এটি অন্যান্য মানবাধিকার, বৃহত্তর স্বাধীনতা এবং বিশ্বব্যাপী নাগরিকত্ব উপভোগের দ্বার উন্মুক্ত করে। সাক্ষরতা হল মানুষের জন্য বিস্তৃত জ্ঞান, দক্ষতা, মূল্যবোধ, মনোভাব এবং আচরণ অর্জনের একটি ভিত্তি। সাক্ষরতা সমতা,  বৈষম্যহীনতা, আইনের শাসন, সংহতি, ন্যায়বিচার, বৈচিত্র্য এবং সহনশীলতার প্রতি আলোকপাত করে। উপযুক্ত সাক্ষরতা স্থায়ী শান্তির সংস্কৃতি গড়ে তোলে। দেখা গেছে ২০২৩ সালে, কমপক্ষে দশজন তরুণ এবং প্রাপ্তবয়স্কের মধ্যে একজনের এখনও মৌলিক সাক্ষরতার দক্ষতার অভাব ( ৭৫৪ মিলিয়ন )। উপরন্তু, লক্ষ লক্ষ শিশু পড়া, লেখা এবং সংখ্যাবিদ্যায় ন্যূনতম দক্ষতা অর্জনের জন্য লড়াই করছে, এখনো ৬-১৮ বছর বয়সী প্রায় ২৫ কোটি শিশু স্কুলের বাইরে রয়েছে। তাই সাক্ষরতা বিষয়ে সচেতন করা এখন খুবই দরকার।

## দিবস উদ্‌যাপনের যৌক্তিকতা
পৃথিবীর প্রায় ৭৭৫ মিলিয়ন অধিবাসীর ন্যূনতম প্রয়োজনীয় অক্ষরজ্ঞানের অভাব রয়েছে। প্রাপ্তবয়স্ক প্রতি পাঁচ জনে একজন এখনও শিক্ষিত নন এবং এই জনগোষ্ঠীর প্রায় দুই-তৃতীয়াংশই নারী। বিশ্বের প্রায় ৬০.৭ মিলিয়ন শিশু প্রাতিষ্ঠানিক শিক্ষা থেকে বঞ্চিত এবং আরও অনেকের শিক্ষায় অনিয়মিত বা শিক্ষা সমাপ্ত হওয়ার আগেই ঝরে পড়ে।

ইউনেস্কোর “সকলের জন্য শিক্ষার বৈশ্বিক নিরীক্ষণ রিপোর্ট (২০০৬)” অনুসারে, অঞ্চলভিত্তিতে দক্ষিণ এশিয়ায় প্রাপ্তবয়স্কদের মধ্যে সাক্ষরতার হার সবচেয়ে কম (৫৮.৬%); এরপরেই রয়েছে সাব-সাহারান আফ্রিকা অঞ্চলের অবস্থান (৫৯.৭%)। বিশ্বের সবচেয়ে কম সাক্ষরতার হারের দেশগুলো হলো বুর্কিনা ফাসো (১২.৮%), নাইজার (১৪.৪%) ও মালি (১৯%)। প্রতিবেদনে দেশগুলোর নিরক্ষরতার হারের সাথে চরম দারিদ্র‍্য এবং নারীদের সামাজিক অবস্থানের সাথে নিরক্ষতার সুস্পষ্ট সম্পর্ক পরিলক্ষিত হয়।

## আরও দেখুন
* সাক্ষরতা
* সাক্ষরতার হার অনুযায়ী রাষ্ট্রসমূহের তালিকা

## তথ্যসূত্র

## বহিঃসংযোগ
* 
* ইউনেস্কোর লিটারেসি পোর্টাল 
* ইউনেস্কোর কার্যকর সাক্ষরতার অনুশীলন ডাটাবেস

বিষয়শ্রেণী:সেপ্টেম্বর উদ্‌যাপন
বিষয়শ্রেণী:জাতিসংঘের দিবস
বিষয়শ্রেণী:ইউনেস্কো
বিষয়শ্রেণী:সাক্ষরতা
রতিবাটী

**রাতিবাটি** রাণীগঞ্জ সমষ্টি ব্লকের একটি সেন্সাস টাউন ( শহর) এবং ভারতের পশ্চিমবঙ্গ  রাজ্যের  পশ্চিম বর্ধমান জেলার আসানসোল সদরের মহকুমার আসানসোল উত্তর থানার অধীনস্থ এই শহরটি।
## ভূ-উপাত্ত
রাতিবাটি ২৩ ° ৩৯ উত্তর ও  ৮৭ ° ০২ পূর্বে  অবস্থিত।আসানসোল পূর্বাতিক্ষিত মাটি দ্বারা গঠিত।এই এলাকাটি দুটি শক্তিশালী নদীগুলির মধ্যে রয়েছে - দামোদর এবং অজয়।তারা একে অপরকে একে অপরের সমান্তরালভাবে প্রবাহিত করে- দুই নদীর মাঝামাঝি দূরত্ব প্রায় ৩০ কিলোমিটার।

কয়লা আবিষ্কার এলাকার শিল্পায়ন এবং বেশিরভাগ বন পরিষ্কার হয়ে গেছে। 
## অর্থনীতি
রাতিবাটি হল কয়লা খনি এলাকার মাঝে অবস্থিত।   এটি *কোল ইন্ডিয়া লিমিটেডের * একটি এলাকা হিসাবু, ইস্টার্ন কোলফিল্ড লিমিটেডের সাতগ্রাম অঞ্চলে অবস্থিত।রাতিবারির ডাকঘরটি কালীপাতারীতে অবস্থিত।ইস্টার্ন কোলফিল্ডের সাতগ্রাম অঞ্চলের কলিয়ারগুলি হল: কালিদাসপুর, জে কেএনগার, সাতগ্রাম, রাটিবাটি, চ্যাপুয়ী খাস, মিঠাপুর, নিমচা, যেমহরী, বিশুদ্ধ সিয়াসল, তিরথ, কুইর্দীহ, আদ্রদ্রগ্রাম ওসিপি এবং সিটলডাসজি ওসিপি। 
## শিক্ষা
রতিবাটি হিন্দি উচ্চ বিদ্যালয়টি ২০০৩ সালে প্রতিষ্ঠিত একটি হিন্দি-মধ্যম শিক্ষাপ্রতিষ্ঠানI এটিতে পঞ্চম শ্রেণি থেকে দশম শ্রেণি পর্যন্ত পড়ানোর ব্যবস্থা রয়েছে। বিদ্যালয়টিতে দশটি কম্পিউটার, একটি গ্রন্থাগার এবং একটি খেলার মাঠ রয়েছে। রাতিবাটিতে দুটি প্রাথমিক বিদ্যালয়ও রয়েছে। 
## আরও দেখুন
## তথ্যসূত্র

বিষয়শ্রেণী:পশ্চিম বর্ধমান জেলার শহর ও নগর
মোহাম্মদ মোস্তফা কামাল (বীর প্রতীক)

**মোহাম্মদ মোস্তফা কামাল** (জন্ম: অজানা - মৃত্যু: ১৪ ডিসেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
মো. মোস্তফা কামালের জন্ম কুমিল্লা জেলার চৌদ্দগ্রাম উপজেলার বাতিসা ইউনিয়নের বসন্তপুর গ্রামে। দুই ভাই ও দুই বোনের মধ্যে তিনি সবার বড়। তার বাবার নাম বজলুর রহমান এবং মায়ের নাম আছমতের নেছা। তিনি অবিবাহিত ছিলেন। 

## কর্মজীবন
পাকিস্তান সেনাবাহিনীতে চাকরি করতেন মো. মোস্তফা কামাল। কর্মরত ছিলেন পশ্চিম পাকিস্তানে। ১৯৭১ সালের ফেব্রুয়ারি-মার্চে ছুটিতে ছিলেন। মুক্তিযুদ্ধ শুরু হলে তিনি যুদ্ধে যোগ দেন। ২৫ মার্চের পর কুমিল্লার চৌদ্দগ্রাম এলাকায় নানা প্রতিরোধ কার্যক্রমে অংশ নেন তিনি। পরে ভারতে পুনর্গঠিত হওয়ার পর ২ নম্বর সেক্টরের রাজনগর সাবসেক্টর এলাকার অধীন কুমিল্লা অঞ্চলে গেরিলাযুদ্ধ করেন। লাকসাম রেল জংশনের উত্তরে বাগমারা রেলসেতু ধ্বংস, মিয়াবাজার ও নোয়াবাজার অপারেশনে তিনি সাহসী ভূমিকা রাখেন। বাগমারা রেলসেতু ধ্বংসের অপারেশনে পাকিস্তানি সেনাদের পাল্টা আক্রমণে মোস্তফা কামালের বেশ কয়েকজন সহযোদ্ধা হতাহত হন। তিনি অল্পের জন্য বেঁচে যান। তাদের ওই অপারেশনের ফলে কয়েক দিনের জন্য ঢাকা-চট্টগ্রাম রেল যোগাযোগ বিচ্ছিন্ন হয়ে যায়।

## মুক্তিযুদ্ধে ভূমিকা
১৯৭১ সালের ১ ডিসেম্বর থেকে নিয়মিত মুক্তিবাহিনীর কয়েকটি দল আইনউদ্দিনের (বীর প্রতীক) নেতৃত্বে কুমিল্লার দিকে অগ্রসর হতে থাকে। ৭ ডিসেম্বর মুক্তিবাহিনীর দল কুমিল্লা শহরে প্রবেশ করে। তারা ২ নম্বর সেক্টরের নির্ভয়পুর সেক্টর থেকে যাত্রা শুরু করে পথে তেমন বাধার সম্মুখীন হননি। কুমিল্লা শহর পাকিস্তানি সেনামুক্ত হওয়ার পর নিয়মিত মুক্তিবাহিনীর মুক্তিযোদ্ধারা কুমিল্লা সেনানিবাসের চারদিকে প্রতিরক্ষা অবস্থান নেন। তখন তাদের সঙ্গে স্থানীয় মুক্তিযোদ্ধারাও যোগ দেন। স্থানীয় মুক্তিযোদ্ধাদের একটি দলের সদস্য ছিলেন মো. মোস্তফা কামাল। 
মুক্তিযোদ্ধারা আইনউদ্দিনের নেতৃত্বে কুমিল্লা সেনানিবাসে আক্রমণের প্রস্তুতি নিচ্ছিলেন। তখন মিত্রবাহিনীর হাইকমান্ড থেকে আইনউদ্দিনকে জানানো হয়, কুমিল্লা সেনানিবাস আক্রমণ করতে হবে না। মিত্রবাহিনী সেনানিবাসে ইস্টার্ন কমান্ডের লেফটেন্যান্ট জেনারেল অরোরার প্রচারপত্র বিলি করেছে, যাতে তারা আত্মসমর্পণ করে। এই নির্দেশের পর মুক্তিবাহিনী আক্রমণ না করে সেনানিবাসের চারদিকে প্রতিরক্ষা অবস্থানে থাকে। এখন একটি প্রতিরক্ষা অবস্থানে ছিলেন মো. মোস্তফা কামাল। ১৪ ডিসেম্বর দায়িত্ব পালনরত অবস্থায় অনবধানতাবশত তার পকেটে থাকা একটি গ্রেনেডের পিন খুলে যায়। এতে বিস্ফোরণ ঘটে। ঘটনাস্থলেই তিনি নিহত হন। দেশকে শত্রুমুক্ত করতে পাকিস্তানি সেনাদের সঙ্গে বেশ কয়েকটি প্রত্যক্ষ যুদ্ধে অংশ নিয়ে বেঁচে গেলেও আত্মরক্ষার জন্য নিজের কাছে থাকা গ্রেনেডে তিনি মারা গেলেন। দেশের স্বাধীনতা তিনি দেখে যেতে পারেননি।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহি:সংযোগ

বিষয়শ্রেণী:বীর প্রতীক
বিষয়শ্রেণী:জন্মের সাল অজানা
বিষয়শ্রেণী:১৯৭১-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:কুমিল্লা জেলার ব্যক্তি
২০১৬–১৭ উয়েফা চ্যাম্পিয়ন্স লিগ

**২০১৬–১৭ উয়েফা চ্যাম্পিয়নস লিগ** উয়েফা কর্তৃক ইউরোপের প্রিমিয়ার ক্লাবগুলোর মধ্যে আয়োজিত ৬২তম ফুটবল টুর্নামেন্ট এবং ইউরোপিয়ান চ্যাম্পিয়ন ক্লাবস' কাপ থেকে উয়েফা চ্যাম্পিয়ন্স লিগে নামকরণের পর ২৫তম মৌসুম ছিল।

ওয়েলসের কার্ডিফের মিলেনিয়াম স্টেডিয়ামে ইয়ুভেন্তুস এবং রিয়াল মাদ্রিদের মধ্যে ফাইনাল খেলা অনুষ্ঠিত হয়েছিল। ১৯৯৮ সালের ফাইনাল খেলায় মুখোমুখি হওয়ার পর, দ্বিতীয়বারের মতো এই প্রতিযোগিতার শিরোপা নির্ধারণী ম্যাচে একে অপরের মুখোমুখি হয়েছিল। রিয়াল মাদ্রিদ, বর্তমান চ্যাম্পিয়ন, জুভেন্টাসকে ৪–১ গোলে হারিয়ে ১২তম শিরোপা জয়লাভ করেছিল। এই জয়ের মধ্য দিয়ে, রিয়াল মাদ্রিদ চ্যাম্পিয়নস লিগ যুগে এবং ১৯৯০ সালে মিলানের পর প্রথম দল হিসেবে টানা দুইবার শিরোপা জয়লাভ করেছিল

বিজয়ী হিসেবে, রিয়াল মাদ্রিদ সংযুক্ত আরব আমিরাতে ২০১৭ ফিফা ক্লাব বিশ্বকাপে উয়েফার প্রতিনিধি হিসেবে উত্তীর্ণ হয়েছিল এবং ২০১৭ উয়েফা সুপার কাপে, ২০১৬–১৭ উয়েফা ইউরোপা লিগের বিজয়ী দল ম্যানচেস্টার ইউনাইটেডের বিরুদ্ধে খেলার যোগ্যতা অর্জন করেছিল।

## সর্বোচ্চ গোলদাতা

## আরও দেখুন

*২০১৬-১৭ উয়েফা ইউরোপা লিগ
*২০১৭ উয়েফা সুপার কাপ
*২০১৭ ফিফা ক্লাব বিশ্বকাপ
*২০১৬-১৭ উয়েফা নারী চ্যাম্পিয়নস লিগ

## তথ্যসূত্র

## বহিঃসংযোগ
*উয়েফা চ্যাম্পিয়নস লিগ (প্রাতিষ্ঠানিক ওয়েবসাইট)

বিষয়শ্রেণী:উয়েফা চ্যাম্পিয়নস লিগের মৌসুম
বিষয়শ্রেণী:২০১৬–১৭ উয়েফা চ্যাম্পিয়নস লিগ
বিষয়শ্রেণী:২০১৬–১৭-এ উয়েফা ফুটবল
হিংলো নদী

**হিংলো** হল অজয় নদের একটি উপনদী যা ঝাড়খণ্ড থেকে উৎপন্ন হয়ে ভারতের পশ্চিমবঙ্গ রাজ্যের বীরভূম জেলায় অজয়ের সাথে মিলিত হয়েছে।

## অববাহিকা

ঝাড়খণ্ড রাজ্যের সাঁওতাল পরগনার জামতাড়ার নিকটবর্তী পর্বতশ্রেণী হতে উৎপন্ন হয়ে হিংলো নদী প্রায় অজয় নদের সমান্তরালে বয়ে এসে বীরভূম জেলার ভানগড়ের কিছু পরেই পলাশডাঙা গ্রামের নিকট অজয় নদে পতিত হয়। এই নদী অববাহিকার মোট আয়তন ২০০৯ হেকটর (৪৯৬০ একর) সাধারণত বর্ষাকাল ছাড়া এতে জলের স্রোত থাকে না। এই নদীর তীরে হজরতপুর, ময়নাডল, জোফলাই ইত্যাদি প্রাচীন ও প্রসিদ্ধ গ্রামগুলি অবস্থিত।

## সেচ ও বন্যা
অজয় নদ ও কোপাই নদীর মধ্যবর্তী অঞ্চলে হিংলোর ওপর বাঁধ নির্মিত হয়েছে। সেচকাজের জন্যে এই বাঁধ তৈরী হলেও পরিবেশবিদেরা দাবী করেন এই বাঁধ এতদাঞ্চলে বন্যা সৃষ্টির অন্যতম কারণ। হিংলো বাঁধের সহনক্ষমতা ১৭১০২০০০ কিউবিক মিটার। অপরিকল্পিত জল নিয়ন্ত্রণ, ত্রুটিপূর্ণ সেচ পরিকল্পনার কারণে তীব্র বৃষ্টিতে বাঁধের জল নিষ্কাশন করতে হয়। ফলত নদী অববাহিকার পার্শ্ববর্তী অঞ্চল বন্যার সম্মুখীন হয়। ১৯৭৮ সালে পশ্চিমবঙ্গের বৃহৎ বন্যাতে বীরভূম জেলার অনেকাংশ প্লাবিত হয়েছিল হিংলো নদী বাঁধ ভেঙে যাওয়ার দরুন।

## তথ্যসূত্র

বিষয়শ্রেণী:ভারতের নদী
বিষয়শ্রেণী:পশ্চিমবঙ্গের নদী
বিষয়শ্রেণী:ঝাড়খণ্ডের নদী